title: Harpalyke (mytologia)

text: Sen jälkeen kun hänen isänsä oli saanut surmansa kansanjoukkojen käsissä, hän muutti metsiin, jossa hän elätti itsensä ryöstämällä karjaa. Paimenet saivat hänet kuitenkin kiinni ja tappoivat hänet..


title: Väinö Tanner (maantieteilijä)

text: Väinö Tanner (10. toukokuuta 1881 – 26. huhtikuuta 1948) oli suomalainen insinööri, geologi, diplomaatti, maantieteen professori ja tutkimusmatkailija.


title: Väinö Tanner (maantieteilijä)

text: Tanner valmistui kemiallisen teknologian insinööriksi 1905, filosofian maisteriksi 1909 ja tohtoriksi vuonna 1914. Hän opiskeli kieliä Sveitsissä, Saksassa ja Venäjällä, kartografiaa Tukholmassa ja geologiaa Venäjällä. Vuodesta 1903 hän oli mukana geologisilla tutkimusmatkoilla Pohjois-Fennoskandiassa. Hän myös tutki ja opetti geologiaa ja minerologiaa Geologisessa komissiossa, Polyteekissa ja Helsingin yliopistossa.


title: Väinö Tanner (maantieteilijä)

text: Tanner johti vuosina 1910–1912 ja 1914–1917 kansainvälisen välitystuomioistuimen asettamia porolaidunkomissioita Ruotsin ja Norjan Lapissa ja perehtyi tänä aikana saamelaiskulttuuriin, poronhoitoon ja pohjoisiin elinkeinoihin. Hän toimi vuonna 1918 ulkoministeriön palveluksessa Ahvenanmaan kysymyksen yhteydessä ja osallistui malminetsintään Ruotsin Norrbottenissa. Hän oli muun muassa asiantuntijana Tarton rauhanneuvotteluissa 1920–1923 sekä oli Suomen lähettiläs Bukarestissa ja samalla Turkissa ja Kreikassa. Tanner sai 1924 nimityksen valtiongeologiksi ja johti vuosina 1924–1931 Petsamon malmitutkimuksia. Näiden ohessa hän teki myös kvartäärigeologisia, arkeologisia ja antropogeografisia tutkimuksia. Näistä laajin oli vuonna 1929 ilmestynyt "Antropogeografiska studier inom Petsamo-området. I Skoltlapparna".


title: Väinö Tanner (maantieteilijä)

text: Tanner valittiin 1931 Helsingin yliopiston maantieteen professoriksi. Tehtävässä hän tutki muun muassa harjuja, Jäämeren fossiilista nilviäisfaunaa, viimeisen jäätiköitymisen rajoja, maankohoamista ja kasvillisuutta ja teki vuosina 1937 ja 1939 kaksi tutkimusmatkaa Pohjois-Amerikkaan Labradorin niemimaalle. Matkojen tuloksena syntyi vuonna 1944 teos "Outlines of the Geography, Life and Customs of Newfoundland-Labrador". Vuonna 1944 Tanner siirtyi Ruotsiin. Siellä hänet valittiin Ruotsin tiedeakatemiaan.


title: Edgar Leopold Layard

text: Edgar Leopold Layard (23. heinäkuuta 1824 Firenze–1. tammikuuta 1900 Budleigh Salterton, Devon) oli brittiläinen luonnontieteilijä, joka erikoistui lintutieteeseen.


title: Edgar Leopold Layard

text: Layard oli Ceylon Civil Servicessä palvelleen Henry Peter John Layardin ja vaimonsa Mariannen kuudes poika. Hänen veljensä oli arkeologi ja poliitikko Sir Austen Henry Layard.


title: Edgar Leopold Layard

text: Layard vietti vuodesta 1844 alkaen kymmenen vuotta Ceylonilla tutkien paikallista eläimistöä yhdessä Robert Templetonin (1802–1892) kanssa. Vuonna 1854 hän muutti Etelä-Afrikan Kapkaupunkiin virkamieheksi työskennellen kuvernööri Sir George Edward Greyn (1812–1898) palveluksessa. 1855 hän perusti Etelä-Afrikan museon ja toimi sen kuraattorina. Sitten hän matkusti Brasiliaan ja keräsi lintuja Arthur Haylle.


title: Edgar Leopold Layard

text: Myöhemmin Edgar Layard toimi Britannian konsulina Noumeassa Uudessa-Kaledoniassa. Hän ja hänen poikansa Leopold olivat aktiivisia lintujen kerääjiä tällä Tyynenmeren alueella. Vuosien 1870 ja 1881 välillä he vierailivat Fidžillä, Vanuatussa, Samoalla, Tongassa, Salomonsaarilla, Uudessa-Britanniassa ja Norfolkinsaarella. Yhdessä eteläafrikkalaisen kokoelman kanssa heidän täältä keräämänsä näytteet ovat tieteellisesti arvokkaimmat. Layardit lähettivät keräämiään näytteitä William Sharp MacLeaylle Sydneyyn, mutta myös muille lintutieteilijöille. Heidän kokoelmansa ovat hajonneet laajalle. Paljon näytteitä meni British Museumille Lontooseen ja Henry Baker Tristramille, jotka ovat nykyisin "National Museums & Galleries on Merseysidessä" Liverpoolissa.


title: Edgar Leopold Layard

text: 1887 Layard julkaisi teoksen "The Birds of South Africa", jossa hän kuvaili 702 lintulajia. Richard Bowdler Sharpe toimitti kirjan myöhemmin uudelleen.


title: Edgar Leopold Layard

text: Layard kuvaili ja nimesi useita lintulajeja, muun muassa srilankankaijan ("Psittacula calthorpae") ensimmäisen vaimonsa Barbara Anne Calthropin kunniaksi, kandavunmesikon ("Xanthotis provocator") ja intianharmaasiepon ("Muscicapa muttui"), tamilikokkinsa Muttun kunniaksi. Hänen kunniakseen on nimetty vanuatunisojalka ("Megapodius layardi"), viheltäjäkyyhky ("Ptilinopus layardi") ja kapintiaiskerttu ("Parisoma layardi").


title: Pii (purjehdus)

text: Pii on purjehdussanastoa, ja se tarkoittaa tuulen silmää eli tuulen suuntaa. Purjevene ohjataan piihin, kun sen purjeet nostetaan tai lasketaan. Tällöin purjeissa ei ole vetoa, jolloin niitä pystyy nostamaan ja laskemaan nostimen (falli) ja vinssin avulla.


title: Pii (purjehdus)

text: Piillä voidaan myös tarkoittaa veneen pitämistä paikoillaan.


title: Anzio

text: Anzio (antiikin Antium) on Italiassa Välimeren rannalla sijaitseva kaupunki. Siellä on runsaat 50 000 asukasta. Se sijaitsee Lazion alueella noin 50 kilometriä Roomasta etelään. Anzio on tunnettu hiekkarannoista ja satamista.


title: Anzio

text: Anziossa on monia huviloita roomalaisajalta, muun muassa Neron huvila. Huviloiden raunioista on löytynyt merkittäviä antiikin veistoksia, kuten Belvederen Apollo ja Agasiaksen "Borghesen miekkailija".


title: Anzio

text: Anzion nimi oli antiikin aikaan Antium, ja se oli muinaisitalialaisen heimon volskien pääkaupunki, ennen kuin roomalaiset valtasivat sen ja sulauttivat omaan alueeseensa 338 eaa.


title: Anzio

text: Liittoutuneet tekivät toisen maailmansodan loppuvaiheessa maihinnousun Anzion alueelle.


title: Chacon kanjoni

text: Chacon kanjoni oli muinaisten intiaanien aikaan maata viljelevien pueblointiaanien keskusalue Lounais-Yhdysvalloissa. Tämä kanjoni sijaitsee New Mexicon ja Utahin rajalla Neljän nurkan alueella luoteisessa New Mexicossa. Se on suojeltu nykyään historiallisena kansallispuistona, joka on liitetty myös Unescon maailmanperintöluetteloon.


title: Chacon kanjoni

text: Anasazi-intiaanit alkoivat rakentaa vuoden 850 tienoilla kennomaisia pueblorakennelmia, joissa neliskulmaisia monikerroksisia taloja oli vieri vieressä. Parhaiten tutkittu alueen keskus on Pueblo Bonito. Chacon vaikutus levisi ympäröivään San Juanin altaaseen, ja tieverkko yhdisti monia puebloja toisiinsa Chacon kanjoni keskuksenaan. Chacon kulttuuri kukoisti noin 1000–1150 ja oli huipussaan vuoden 1100 tienoilla, mutta romahti äkkiä noin 1130–1150 luultavasti kuivuuden tuhottua pellot ja aiheutettua nälänhädän. Seutu jäi lopullisesti tyhjilleen 1200-luvun alussa.


title: Chacon kanjoni

text: Seutu on kanjoneja ja pöytävuoria sisältävän Coloradon ylätasangon eteläosa. Sademäärä on vaihdellut puebloaikana ja nykyaikana siinä 200–250 mm/v. Kasvillisuus on aavikon ruohostoa, jossa kasvaa siellä täällä mäntyä ja katajaa matalina metsinä.


title: Chacon kanjoni

text: Chacon kanjoni on suunnilleen itä-länsisuuntainen noin 15-20 kilometrin mittainen kanjoni luoteisessa New Mexicossa San Juanin piirikunnassa saman nimisen altaan keskustasta hieman länteen, hieman yli 100 km Farmingtonin kaupungista etelälounaaseen ja noin 160 km Albuquerquen kaupungista luoteeseen.


title: Chacon kanjoni

text: Chacon kanjonista löytyy intiaanien haluamaa turkoosia ja ilmeisesti sen takia muuttui merkittäväksi keskukseksi. Alue oli välillä anasazi-intiaanien alueen pohjoislaidalla, välillä etelälaidalla.


title: Chacon kanjoni

text: Chacon kanjonissa ja sen ympäristössä saattoi parhaimmillaan asua jopa 2 000–5 000 intiaania 400 keskuksessa. Näistä 13 oli suuria keskuksia, joista ilmeisesti 5–9 sijaitsi aivan Chacon kanjonissa. Suurimmat pueblorakennelmat olivat Chacon kanjonin keskiosissa. Ympäröivän luoteisen New Mexicon San Juanin altaaseen levittäytyi noin 53 000–65 000 neliökilometrin alalle 70–125 suurehkon kylän alue. Vaikka puebloja ja teitä rakennettiin 150 000 km alueelle, niin Chacon vaikutus saattoi ulottua ehkä vain 30 000 km alueelle San Juanin altaaseen. Noin 150-200 Chacon ja siihen liittyvää puebloa oli kooltaan tyypillisesti 1/10 Pueblo Bonitosta.


title: Chacon kanjoni

text:
Chacon turkoosi oli peräisin melkein 200 km:n päässä olevasta Santa Festä hieman etelään olevasta Cerillosista.
Chacon keramiikkaa ei ollut tehty Chacossa, mutta joissain Chacoon liittyvissä paikoissa 60 km:n päässä. Chacon pueblo Bonitosta on löydetty melkein kaikki puebloalueen sylinterin muotoiset vaasit.


title: Chacon kanjoni

text: Chacon kulttuuri laajeni niin, että sen vaikutusverkko ulottui jopa satojen kilometrien päähän pohjoiseen, etelään ja länteen. Chacon keskus saattoi hallita aluetta poliittisella terrorilla, päätellen löydetyistä pienistä ja isoista teloitettujen miesten, naisten ja lasten jäänteistä.


title: Chacon kanjoni

text:
Parhaiten tutkittu Chacon kanjonin asutuskeskuksista on Pueblo Bonito. Se käsittää 8 000 m² jopa nelikerroksisesti rakennettua alaa. Maan pinnalla oli noin 300 huonetta, koko pueblossa arviolta 600–650 huonetta. Paikalla asui noin 1000 intiaania. Pieniä pyöreitä "kiva"-nimellä kutsuttuja seremoniahuoneita oli noin 32, ja kaksi suurta. Monissa isoissa puebloissa mm. Chatri Ketl, Pueblo Alto oli pohjakaava jossa rakennukset olivat
D:n muodossa niin että keskellä oli sisäpiha ja D:n kaari ohut toisin kuin Pueblo Bonitossa.


title: Chacon kanjoni

text: Chacosta on löydetty kumpuja, joista monet ovat soikeita jätekumpuja. Muutamat kummut ovat säännöllisiä. Pueblo Bonitossa on kaksi pohjakaavaltaan suorakaiteen muotoista, litteää, suurta ja matalaa muurillista kumpua.


title: Chacon kanjoni

text: Puebloja yhdisti tieverkko, joka oli tehty ehkä uskonnollisia tai hallinnollisia tarpeita, ehkä liikennettä varten. Niihin vei ilmeisesti rituaalitarkoituksiin rakennettuja jopa 9–13 m leveitä teitä, jotka olivat pitkiä, leveitä ja suoria. Tie saattoi ylittää jyrkänteen levein portain.


title: Chacon kanjoni

text: Teitä lähti Chacon kanjonista ainakin 30 paikkaan yhteensä noin 650 kilometriä, joista vain 250 km on tutkittu. Pisin tie vei 75 kilometriä pohjoiseen Salmon Ruinsille ja Aztec Ruinsille. Eräs tie ulottui ehkä epäyhtenäisenä jopa 96 kilometrin päähän Chacosta. Pisin yhtenäinen suora vei 63 kilometrin päähän Kutzin kanjoniin. Mutta on myös ehdotettu, että Chacon tie olisi ulottunut luoteeseen 140 km:n päähän Chimney Rockin puebloon. Tämä saattoi olla Chacoon liittyvä paikka, samoin kuin Joyce Wells. Saman säteen päässä ovat Mesa verden Far View House, Zunien Village of Great Kivas ja Acoman Candelaria. Jopa Utahin 240 km:n päässä olevaa Bluff Great Housea pidetään Chacovaikutteisena, ja vastaavalla etäisyydellä Chacosta on muita paikkoja lännessä, lounaassa ja etelässä muun muassa noin 270 kilometrin päässä oleva Redrock. Chacon ydinalue on Pueblo Bonitosta 10–15 kilometrin säteellä.


title: Chacon kanjoni

text: Chacon alue oli vuosina 900–1150 yksi merkittävimmistä pueblokulttuurin keskuksista. Suuria rakennelmia alettiin tehdä 850. Noin vuonna 900 alkoi erään tulkinan mukaan pitkä rauhan jakso, joka jatkui vielä 12. vuosisadallakin. 900-luvulla syntyivät Pueblo Bonito, Chetro Ketl, Una Vida, Peñasco Blanco, Hungo Pavi ja Kin Bineola. Monet seudun suuret pueblot rakennettiin välillä 1020–1050 alkaen. Vuonna 1050 Chacossa oli viisi suurta puebloa joissa asui noin 5500 ihmistä. Suurimmat rakennustyöt tehtiin noin 1075–1115 yhdeksässä suuressa kylässä. Esimerkiksi pueblo Bonito tehtiin 850-1125 jaa.. Noin 1090 pueblorakentamisen painopiste siirtyi pois Chacosta pohjoiseen Pueblo Azteciin.


title: Chacon kanjoni

text: Seutu hylättiin asteittain ennen eurooppalaisten tuloa. Sille antoi alkunsa ehkä vuosina 1130–1180 vallinnut pitkä kuivuus, joka hävitti viljeltävät pellot ja toi nälän. Chacon muinainen pueblokulttuuri luhistui 1140–1150. Kuivuus vallitsi 1130-1180. Viimeinen Chacon palkki kaadettiin 1170 jaa.. Kuivuus palasi 1250–1450. Ilmasto oli kylmä 1200-luvun alussa. Vuodesta 1250 sateet tulivat liian myöhään puiden vuosirenkaista päätellen. Varsinkin 1276–1299 oli suuri kuivuus. Pueblointiaanit hylkäsivät Chacon kanjonin kokonaan 1200-luvun alussa. Viimeiset pueblot lienee tehty tänne noin 1250 jaa. Chacon tyyppinen rakentaminen lienee säilynyt Pueblo Aztecissa vuoteen 1140, jopa vuoteen 1280.


title: Chacon kanjoni

text: Chacon alueen pueblokulttuuria tutkinut yhdysvaltalainen antropologi Joseph Tainter analysoi kanjonin kulttuurin tuhoa teoksessaan "The Collapse of Complex Societies". Yleiseen kompleksisten yhteiskuntien romahdusta käsittelevään teoriaansa nojaten hän ei pidä kuivuutta sinänsä intiaanikulttuurin romahduksen syynä. Sen sijaan hän esittää, että romahdus oli seurausta intiaaniyhteiskunnan kompleksisuuteen suuntaamien investointien alenevasta rajahyödystä. Kanjonin intiaanit investoivat kompleksisuuteen rakentamalla verkottuneita kaupunkeja eri puolille aluetta siten, että niiden erilainen ilmasto tasaisi yksittäisten alueiden ongelmia. Strategia toimikin aluksi, eivätkä varhaisemmat kuivuudet tuhonneet yhteiskuntia. Edelleen kasvaessaan kanjonin intiaanit kuitenkin joutuivat rakentamaan uusia keskuksia sellaisille alueille, jotka eivät olleet riittävän erilaisia muihin nähden. Tällöin ongelmanratkaisukeinon rajahyöty aleni, eikä kulttuuri enää selvinnyt 1200-luvun kuivuuksista.


title: Chacon kanjoni

text: "Chaco" oli pueblokulttuurin keskusalue ennen vuotta 1300. Muutamia Chacon keskusalueen paikkoja, joissain arvioitu huoneiden määrä, pueblot monikerroksisia ja osa huoneista romahtanut joten tarkkaa huonemäärää ei osata sanoa.


title: 6. prikaati (välirauha)

text: 6. prikaati oli Suomen armeijan prikaati, joka perustettiin talvisodan päätyttyä puolustusvoimien siirtyessä keväällä 1940 rauhanajan kokoonpanoon. Se lakkautettiin puolustusvoimien jatkosodan liikekannallepanon yhteydessä kesäkuussa 1941, jolloin prikaatin tehtävänä oli perustaa Jalkaväkirykmentti 6 sekä Kenttätykistörykmentti 19:n I patteristo.


title: 6. prikaati (välirauha)

text: Prikaati muodostettiin 10. elokuuta 1940 maavoimien komentajan käskyllä Immolaan, Ruokolahdelle, Puumalaan, Sulkavalle ja Tuonilahteen sijoitetuista talvisodan aikaisesta 8. divisioonasta.


title: 6. prikaati (välirauha)

text: Sen esikunta muodostettiin 8. divisioonan esikunnasta sijoituspaikkana Sulkava. Prikaatin komentajaksi määrättiin eversti Torvald Ekman. Muista 8. divisioonan joukoista eli Jalkaväkirykmenteistä 20, 23, 24 sekä 26 ja Kevyt osasto 8 muodostettiin I pataljoona ja tykkikomppania Puumalaan, II pataljoona Sulkavalle Rauhaniemeen ja III pataljoona Virmutjoelle. Kenttätykistörykmentti 8:sta perustettiin prikaatin patteristo, joka sijoitettiin Sulkavalle Tuonilahteen. Viestipataljoona 8:sta muodostettiin prikaatin viestikomppania samoin Tuonilahteen.


title: 6. prikaati (välirauha)

text: Syksyllä 1940 saatiin rakennettua tarpeelliset parakkikylät, joita kutsuttiin kasarmialueiksi:


title: 6. prikaati (välirauha)

text: Prikaatin III pataljoona hajotettiin jo huhtikuun lopulla 1941. Prikaati sai valmiushälytyksen 10. kesäkuuta 1941 kuten muutkin suojajoukoiksi määrätyt joukot. Käskyn mukaisesti prikaati tuli saattaa sodan ajan määrävahvuuteen kutsumalla ylimääräisiin harjoituksiin tarvittava henkilöstö. Hevoset, ajoneuvot, moottoriajoneuvot ja alukset oli otettava sekä muut tarvittavat hankinnat suoritettava.


title: Felix Klink

text: Felix Georg Klink () oli suomalainen jääkäriluutnantti. Hänen vanhempansa olivat maanviljelijä Aleksanteri Klink ja Maria Plado. Hänet vihittiin avioliittoon vuonna 1923 Elsa Tiilikan kanssa.


title: Felix Klink

text: Klink kävi kansakoulun ja suoritti yksityisesti viidennen luokan Helsingin suomalaisessa lyseossa vuonna 1922. Klink suoritti kenttätykistön kapitulanttikoulun vuonna 1921 ja reserviupseerikoulun vuosina 1922–1923 ja taktiikan soveltamiskurssin suojeluskuntain päällystökoulussa vuonna 1927.


title: Felix Klink

text: Klink työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 16. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin sotapalvelukseen kykenemättömänä pataljoonan täydennysjoukkoon 7. maaliskuuta 1917 ja laskettiin edelleen siviilitöihin Saksaan.


title: Felix Klink

text: Klink palasi takaisin Suomeen sisällissodan jälkeen 29. marraskuuta 1918 ja astui 11. huhtikuuta 1919 Karjalan (Aunuksen) retkikuntaan, missä hän toimi sekä 1. ja 2. pataljoonan konekiväärikomppanioissa 18. toukokuuta 1919 saakka. Hän otti osaa retkikunalla taisteluihin muun muassa Vitelessä, Tuuloksessa ja Aunuksen kaupungissa. Aunuksen retkikunnalta palattuaan hän liittyi vapaaehtoisena 26. syyskuuta 1919 Pohjois-Inkerin vapaajoukkoihin, missä hän toimi 7. komppanian päällikkönä ja palveli vapaajoukoissa 30. joulukuuta 1920 saakka. Hän otti osaa vapaajoukoissa taisteluihin muun muassa Kirjasalossa. Sotaretkiltään palattuaan Klink astui armeijan palvelukseen 1. maaliskuuta 1921 vääpeliksi ylennettynä Jääkäritykistörykmenttiin, josta hänet siirrettiin 23. joulukuuta 1921 Kenttätykistörykmentti 1:een, missä hän toimi koulutusaliupseerina, nuorempana upseerina ja majoitusmestarina. Klink erosi armeijasta 30. maaliskuuta 1925 ja muutti Räisälään, missä hän ryhtyi viljelemään maata. Maanviljelyn ohella hänellä riitti tarmoa toimia paikallispäällikkönä Räisälän suojeluskunnassa 15. lokakuuta 1925 – 1. helmikuuta 1929 välisenä aikana. Vuoden 1930 huhtikuun alussa hän astui Waldhofin tehtaiden palvelukseen Käkisalmelle, missä hän työskenteli varastonhoitajana ja sähkötöissä 10. tammikuuta 1931 saakka.


title: Felix Klink

text:
Klink otti osaa talvisotaan 3. Kuormastokomppanian päällikkönä, josta hänet siirrettiin myöhemmin kuormastopäälliköksi Kenttätykistörykmentti l:een. Jatkosodan puhjettua hänet komennettiin komppanianpäälliköksi Huoltokoulutuskeskuksen 4. Autokomppaniaan, josta hänet siirrettiin vuonna 1942 Jalkaväenkoulutuskeskus 2:n komendantiksi. Hänet vapautettiin palveluksesta vuonna 1942. Sotien jälkeen hän toimi muun muassa Parikkalassa kunnan palopäällikkönä.
Klink otti osaa paikkakuntansa valistustoimintaan ja oli paikallisen nuorisoseuran puheenjohtajana ja useissa muissa paikkakuntansa luottamustoimissa.


title: Wu Bangguo

text: Wu Bangguo (perin.: 吳邦國; yksink.: 吴邦国; pinyin: Wú Bāngguó) on kiinalainen poliitikko. Hän johtaa Kiinan kansankongressin pysyvää komiteaa eli toimii kongressin puhemiehenä. Wuta pidetään nykyään Kiinan kommunistinen puolueen ja koko maan hierarkiassa toiseksi korkeimpana Xi Jinpingin, jolla on hallussaan maan kolme vaikutusvaltaisinta virkaa (kommunistisen puolueen pääsihteeriys, presidenttiys ja keskussotilaskomission puheenjohtajuus), jälkeen.


title: Wu Bangguo

text: Wu on koulutukseltaan insinööri ja opiskeli maineikkaassa Tsinghuan yliopistossa. Kommunistiseen puolueeseen hän on kuulunut vuodesta 1964 lähtien ja ollut politbyroossa vuodesta 1992.


title: Wu Bangguo

text: Ennen valintaansa puhemieheksi Wu toimi Shanghain puoluejohtajana 1991–1994 ja Zhu Rongjin varapääministerinä vuodesta 1995. Hän nousi keskuskomiteaan ja politbyrooseen 1992. Vuonna 2003 hänet valittiin nykyiseen virkaansa, ja hän uusi paikkansa keväällä 2008.


title: Robert Kristan

text: Robert Kristan (s. 4. huhtikuuta 1983, Jesenice, Slovenia, Jugoslavia) on slovenialainen jääkiekkomaalivahti. Hän pelasi viimeksi kaudella 2015–2016 Tšekin pääsarjan HC Pardubicen ja Pirati Chomutovin joukkueissa.


title: Robert Kristan

text: Kristan on pelannut urallaan myös Slovenian ja Ruotsin pääsarjoissa. Hänet valittiin kauden 2007–2008 Slovenian liigan pudotuspelien arvokkaimaksi pelaajaksi.


title: Robert Kristan

text: Slovenian jääkiekkomaajoukkueessa Kristan on pelannut maailmanmestaruuskilpailuissa ja Sotšin olympialaisissa 2014.


title: Satakielet

text: Satakielet ("Luscinia") on sieppojen heimoon kuuluva lintusuku. Sukuun kuuluu 4 lajia.


title: Sipulireititys

text: Sipulireititys on tekniikka, jolla voidaan siirtää tietoa verkossa ja salata sen alkuperä. Sen nimi kuvastaa viestin kerroksellista salausta: jokainen viestiä välittävä solmu poistaa yhden kerroksen suojauksesta ja täydentää viestin alkuperäisen pituiseksi.


title: Sipulireititys

text: Sipulireitityksen kehittivät David Goldschlag, Michael Reed ja Paul Syverson. Tunnetuin ohjelmisto, joka hyödyntää sipulireititystä, on BSD-lisenssin alaisuudessa julkaistu Tor.


Salibandyn alle 19-vuotiaiden poikien maailmanmestaruuskilpailut 2009 olivat järjestyksessään viidennet nuorten poikien MM-kilpailut. Ne pelattiin Suomessa. A-sarjan pelit järjestettiin Turussa turkuhallissa ja B-sarjan pelit Raisiossa Kerttulan liikuntahallissa. Mestaruuden vei toista kertaa peräkkäin Ruotsi.


title: Maurus Servius Honoratus

text: Maurus tai Marius Servius Honoratus oli 300-luvun lopulla elänyt roomalainen grammaatikko, jota pidettiin aikansa oppineimpana miehenä Italiassa. Hänen tärkein teoksensa on Vergiliuksen kommentaari "In tria Virgilii Opera Expositio", joka kattaa tämän kaikki teokset.


title: Maurus Servius Honoratus

text: Macrobiuksen "Saturnaliassa" hänet on asetettu yhdeksi keskustelijoista. Teoksessa vihjataan hänen olleen pakana.


title: Maurus Servius Honoratus

text: Vergiliuksen kommentaari on säilynyt kahtena eri versiona. Näistä ensimmäinen on suhteellisen lyhyt, jonka käsikirjoituksen sivuhuomatuksissa se on luettu Serviuksen tekemäksi. Toinen on puolestaan peräisin 900–1000-luvulta sisältäen saman tekstin, mutta huomattavasti laajennettuna. Runsaat lisäykset eroavat tyyliltään huomattavasti lyhyemmästä, mutta sen alkuperä on ilmeisesti vanhoissa ja nyt jo kadonneissa antiikin teksteissä, ja se lienee vain hieman ensimmäistä nuorempi.


title: Maurus Servius Honoratus

text: Serviuksen muista töistä on säilynyt "Ars grammatica", kokoelma kommentteja Aelius Donatuksen kieliopista, "De finalibus", joka on tutkielma lopputavuista, sekä "De centum metris", joka arvioi erilaisia runomittoja.


title: Sikorsky Ilja Muromets

text: Igor Sikorskyn Ilja Muromets () oli maailman ensimmäinen nelimoottorinen pommikone ja sellaisena ensimmäinen strateginen pommikone. Konetyyppi rakennettiin matkustajalentokoneeksi, mutta sitä käytettiin Venäjän ilmavoimissa ensimmäisessä maailmansodassa.


title: Sikorsky Ilja Muromets

text: Kone suunniteltiin vuonna 1912. Se perustui Igor Sikorskyn ensimmäiseen lentokoneeseen, S-21 Bolšoi Baltiskiin. Koneen koodi oli Sikorsky "S-22". Sen rakensi Riiassa sijaitseva Venäläis-balttilainen vaunutehdas (RBVZ) vuonna 1913.


title: Sikorsky Ilja Muromets

text: Alun perin Ilja Muromets tehtiin matkustajalentokoneeksi, joka sisustettiin ylellisesti. Koneessa oli sali, makuuhuone ja kylpyhuone. Se oli lämmitetty ja siinä oli sähkövalaistus. Ensilento tapahtui 10. joulukuuta 1913. 25. helmikuuta 1914 kone lennätti kuuttatoista matkustajaa. Kesäkuussa 1914 se teki maailmanennätyksen lentämällä edestakaisin Pietarista Kiovaan 14 tunnissa ja 38 minuutissa. Kone olisi aloittanut reittiliikenteen ellei sota olisi alkanut.


title: Sikorsky Ilja Muromets

text: Sodan alettua Sikorky muunsi koneen siten, että siihen tuli rungon sisäinen pommikuilu, jossa saattoi kuljettaa 300–800 kg pommeja. Lisäksi koneissa oli neljästä kahdeksaan suojaavaa konekivääriä. Moottorit panssaroitiin 5 mm metallilevyillä. Tähän aikaan länsirintamalla pudoteltiin lentokoneista 25 kg pommeja.


title: Sikorsky Ilja Muromets

text: Elokuussa 1914 kone tuli Venäjän keisarillisten ilmavoimien käyttöön. Koneita oli 20 kappaletta vuonna 1916. 12. syyskuuta 1916 koettiin ensimmäinen menetys neljän saksalaishävittäjän ampuessa yhden koneen alas, mutta pommikoneen miehistö tuhosi kolme näistä hävittäjistä. Muita menetyksiä ei sodassa tullut, kolme muuta konetta vaurioitui pommituslennoilla, mutta ne palasivat tukikohtaansa. Kone tuli vanhanaikaiseksi, liian hitaaksi, siinä vaiheessa, kun länsirintamalla otettiin käyttöön raskas pommikone. Venäläiset ottivat ensinnä käyttöön pommittajien käytön ryhminä, yöpommituksen, pommituskohteiden analyysin valokuvaamalla ne pommitusten jälkeen ja pohtivat yksittäisen pommittajan puolustautumista hävittäjien hyökkäyksiä vastaan.


title: Sikorsky Ilja Muromets

text: Venäjällä rakennettiin 80 Ilja Muromets-pommikonetta vuosina 1913–1918. Koneilla tehtiin ainakin 400 pommituslentoa, pommeja pudotettiin 65 tonnia.


title: Sikorsky Ilja Muromets

text: Maailmansodan jälkeen aloitettiin säännöllinen lentoliikenne välillä Moskova–Harkova. Reittiä lennettiin toukokuusta 1921 lokakuuhun 1922.


title: Sikorsky Ilja Muromets

text: Neuvostoliitto lensi viimeisen Ilja Muromets-lennon vuonna 1922 Serpuhovin koealueella.


title: Sikorsky Ilja Muromets

text: Puolan ilmavoimilla oli yksi kone käytössään vuonna 1918.


title: Kivitaskut

text: Kivitaskut ("Oenanthe") on sieppojen heimoon kuuluva lintusuku. Sukuun kuuluu 27 lajia.


title: Yesterday and Today

text: Yesterday and Today on The Beatlesin albumi, joka julkaistiin vuonna 1966 Yhdysvaltain-markkinoille. Materiaali koostuu kahden aikaisemman albumin ("Help!" ja "Rubber Soul") kappaleista, joita ei ollut julkaistu albumien amerikanpainoksilla. Lisäksi mukana on muutama kappale, jotka julkaistiin Britanniassa myöhemmin samana vuonna "Revolver"-albumilla.


title: Yesterday and Today

text:
Albumin alkuperäinen kansikuva, jossa yhtyeen jäsenet ovat pukeutuneena teurastajiksi, kiellettiin ennen myynnin aloittamista ja ne korvattiin neutraalimmalla kuvalla. Teurastajakansia ehdittiin kuitenkin painattaa radioasemille ja näytelevyiksi suurimpiin levykauppohin ”Butcher”-kansikuvalla varustetut "Yesterday and Today" -albumit ovat yksi arvokkaimmista The Beatles -keräilykohteista, hintojen liikkuessa useissa tuhansissa punnissa.
Teurastajakantta käytettiin myös Britanniassa ”Paperback Writer” -singlen markkinointiin. Se aiheutti silloinkin pahennusta.A-puoli


title: Yesterday and Today

text: B-puoli


title: Itä-Tiroli

text: Itä-Tiroli on Tirolin osavaltion eksklaavi Itävallassa. Itä-Tiroli on erillään Tirolista, koska Itävalta joutui luovuttamaan Trentino-Etelä-Tirolin Italialle Saint-Germainin sopimuksessa vuodelta 1919 ensimmäisen maailmansodan jälkeen. Itä-Tirolin naapurit ovat Kärnten ja Salzburg ja Italian maakunnat Etelä-Tiroli ja Belluno. Itä-Tirolin pääkaupunki on Lienz, ja hallinnollisesti alue on identtinen Lienzin piirin kanssa.


title: Craig Conroy

text: Craig Conroy (s. 4. syyskuuta 1971 Potsdam, NY, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Conroy pelasi NHL-liigassa 16 kauden aikana (1994–2011) yli 1000 ottelua.


title: Craig Conroy

text: Conroyn varausnumero oli 123. vuoden 1990 varaustilaisuudessa. Ennen valintaa Montreal Canadiensiin, Conroy oli pelannut NCAA:ta Clarkson Universityssä. Hänet myytiin St. Louis Bluesiin vuonna 1996, missä hän pelasi viisi kautta plus-miinus tilasto aina plussalla. Hänet vaihdettiin vuonna 2001 Calgary Flamesin Cory Stillmaniin. Conroy oli Calgaryn kapteeni kauteen 2003–2004, jolloin Jarome Iginla syrjäytti hänet, ja Conroysta tuli varakapteeni.


title: Craig Conroy

text: Heinäkuussa 2004 Conroy siirtyi vapaana agenttina Los Angeles Kingsiin. Conroy pettyi, kun hänet jätettiin vuoden 2002 talviolympialaisten ulkopuolelle, mutta hänet valittiin Yhdysvaltain maajoukkueeseen vuoden 2006 olympialaisiin.


title: Craig Conroy

text: Conroy palasi Flamesiin 29. tammikuuta 2007 vaihdossa Jamie Lundmarkiin ja kahteen varausvuoroon. Seuraavana päivänä Conroy pelasi ensimmäisen ottelunsa Flamesissa kolmeen vuoteen. Conoroy pelasi Flamesissa uransa loppuun asti. Hän lopetti uransa kauden 2010–2011 aikana. Hän pelasi kauden aikana uransa tuhannen pelinsä. Conroy nimettiin Flamesin toiminnanjohtajan erikoisavustajaksi lopettamisensa jälkeen.


title: Kaktusmulta

text: Kaktusmulta on kaktuksille tarkoitettu, hiekkapitoinen ja vähäravinteinen multa. Kaktusmulta läpäisee hyvin vettä, joten se sopii kasveille, joiden juuristo ei kestä liikaa kastelua. Kaktusmultaa suositellaan myös taimien kasvatukseen sen vähäisten ravinteiden vuoksi. Ravinteiden vähäisyys tekee kaktusmullasta hyvän materiaalin terraarion pohjalle, esimerkiksi kotiloille, hämähäkeille, käärmeille ja sauvasirkoille.


title: Luettelo Grimmin saduista

text: Tämä on luettelo Grimmin saduista.


title: Luettelo Grimmin saduista

text: Seuraavat sadut sisältyivät "Kinder- und Hausmärchen" -kokoelman seitsemänteen laitokseen (1857). Suomenkieliset nimet perustuvat Raija Jänicken ja Oili Suomisen suomennokseen, ja satujen järjestys on sama kuin suomenkielisessä kokoelmassa.Joistakin saduista tunnetaan myös Grimmin veljesten versio, mutta niitä ei ole julkaistu "Kinder- und Hausmärchen" -kokoelmassa.


title: Little Big Adventure

text: Little Big Adventure (myös nimellä Relentless: Twinsen's Adventure) on Adeline Softwaren kehittämä seikkailupeli. Peli on julkaistu DOS:lle vuonna 1994, ja PlayStationille vuonna 1997.


title: Little Big Adventure

text: Pelissä ohjataan Twinsen-nimistä hahmoa, joka on rodultaan Quetch. Quetchien ulkonäköön kuuluu kalju pää jonka keskeltä kasvaa poninhäntä. Julkaisuaikaan pelin pelimaailma oli poikkeuksellisen laaja, siihen kuuluu 11 saarta ja 120 maisemaa. Päähahmoa voi ohjata neljässä erilaisessa tunnetilassa: se voi olla aggressiivinen, atleettinen, varovainen tai normaali, ja peli muuttaa luonnettaan näiden tilojen mukaan. Matkan varrella ratkotaan tehtäviä, joista saa palkinnoksi hyödyllisiä esineitä, kuten pallon tai kitaran.


title: Little Big Adventure

text: Magicball network


title: J. K. Rowling: Harry Potterin luoja

text: J. K. Rowling: Harry Potterin luoja: Elämäkerta on toimittaja ja kirjailija Sean Smithin teos kirjailija J. K. Rowlingista. Teos ilmestyi ensimmäisen kerran Britanniassa 1999. Kirja on suomennettu teoksen kolmannesta, täydennetystä laitoksesta, joka ilmestyi englanniksi 2003. Elämäkerta on valtuuttamaton, eikä Rowling ole halunnut olla tekemisissä sen kanssa yksityisyytensä suojelun vuoksi.


title: Puhelinlangat laulaa (puhelintoivekonsertti)

text: Puhelinlangat laulaa on Yle Radio Suomessa suorana lähetettävä puhelintoivekonsertti. Ohjelma lähetettiin ensimmäisen kerran vuonna 1972. Ohjelma kuullaan perjantai-iltaisin kello 18.06–21.00, ja konserttia tauottavat tasatunnein kolmen minuutin uutiset ja urheiluradio sekä kello 18.50 Merisää.


text: Konsertin toimittavat yleensä kaksi Radio Suomen kanavajuontajaa. Lisäksi studioon kutsutaan usein vieras, joka saattaa olla tunnettu iskelmälaulaja, muu taiteilija tai poliitikko. Vieras esitellään ennen ohjelman alkua "Suomi Tänään" -lähetyksessä kello 17.25. Illan kanavajuontajista toinen on toivekonsertin tuottaja, joka myös lukee lähetyksen aikana mahdolliset liikennetiedotteet.


text: Ohjelman musiikkina soivat tavanomaista lähetysvirtaa useammin harvinaiset esitykset iskelmän, laulelman, melodisen rockin ja nostalgiapopin alueelta.


text: Joulu- ja juhannusviikkoa edeltävinä perjantai-iltoina kuullaan perinteisesti "Puhelinlangat laulaa" -toivekonsertti SR Sisuradion ja YLE Radio Suomen yhteislähetyksenä. Ohjelmassa kuuntelijat voivat lähettää musiikkitoiveiden kera terveisiä Ruotsiin ja Suomeen.


text: Huhtikuussa 2012 ohjelma palkittiin radio- ja tv-viihteen seura Studio Kympin radioviihteen Kymppi-mitali-palkinnolla. Ohjelman nimi tulee Katri Helenan tunnetuksi tekemästä, säveltäjä Pentti Viherluodon säveltämästä hittikappaleesta "Puhelinlangat laulaa".


title: Bourbonnaisinseisoja

text: Bourbonnaisinseisoja ("Braque du Bourbonnais") on ranskalainen kanakoirarotu.


title: Bourbonnaisinseisoja

text: Bourbonnaisinseisoja on tunnettu jo 1500-luvulla, jolloin sitä kuvattiin taitavaksi viiriäisten metsästäjäksi. Sitä kuvattiin metsästäjän miellyttävänä seuralaiseksi, joka on luonnostaan terve ja syntyessään lyhythäntäinen.


title: Bourbonnaisinseisoja

text: Rodun karvapeitteen pohjaväri on valkoinen, jossa on pieniä vaalean- tai kellanruskeita pilkkuja tai täpliä. Jotkut kasvattajat ovat tavoitelleet koiraa, joiden karvapeitteessä on "haalistuneen syreenin" väri ja joilla häntä on syntyessä luonnostaan lyhyt. Geenipohjaltaan kapeassa rodussa toisarvoisten ominaisuuksien luominen ei ollut mahdollista, kun rodulta vaaditaan myös koetulokset. Jalostus ei onnistunut, sillä vuosina 1963–1973 Ranskan Kennelliitto ei rekisteröinyt yhtään pentuetta. Vuonna 1970 joukko kasvattajia otti Michel Comten innostamina tehtäväkseen bourbonnaisinseisojan eloonjäämisen. Työ tuotti vihdoin tulosta, kun aikaisempien kokemusten ansiosta on onnistuttu välttämään virheet.


title: Bourbonnaisinseisoja

text: Lyhytkarvainen, keskikokoinen ja keskipitkä koira. Koiran tulee olla vankkarakenteinen ja lihaksikas, jolloin se antaa vahvan vaikutelman.


title: Bourbonnaisinseisoja

text: Kotioloissa koira on lempeä, ystävällinen ja omaan perheeseen vahvasti kiintyvä koira. Metsällä se on yhteistyöhaluinen, harkitseva ja tasapainoinen. Rotu on metsästyskoira, ja sillä on vahva riista- metsästysvietti. Se on seisova lintukoira, jonka seisonta on kiinteää, tyylikästä ja suoraan riistaan kohdistuva.


title: The Beatles’ Story

text: The Beatles' Story on The Beatlesin vuonna 1964 Yhdysvalloissa julkaistu tupla-albumi, joka sisältää muun muassa yhtyeen haastatteluja.


title: The Beatles’ Story

text: A-puoli


title: The Beatles’ Story

text: B-puoli


title: Max Amann

text: Max Amann (24. marraskuuta 1891 München – 30. maaliskuuta 1957) oli saksalainen poliitikko, kansallissosialistisen puolueen valtiopäiväedustaja ja lehtikustantamon johtaja. Natsihallinnon aikaan hän oli SS-upseeri (), Hitlerin 1933 nimittämä "lehdistön valtakunnanjohtaja" () ja sanomalehtikustantajien valtakunnallisen liiton "Reichspressekammerin" puheenjohtaja.


title: Max Amann

text: Amann oli Adolf Hitlerin ensimmäisiä tukijoita, he tutustuivat ollessaan molemmat komennettuina rintamalle ensimmäisessä maailmansodassa. Amann oli Hitlerin joukkueen vääpeli. Sodan jälkeen Amann opiskeli liiketaloutta ja työskenteli müncheniläisessä lakifirmassa. Aman liittyi Hitlerin perustamaan kansallissosialistiseen puolueeseen vuonna 1921. Hitler pyysi häntä huolehtimaan puolueen talousasioista ja asetti Amannin puolueen lehteä, Völkischer Beobachteria julkaisevan "Eher Verlag" -kustannusyhtiön johtoon.


title: Max Amann

text: Amann osallistui epäonnistuneeseen oluttupavallankaappaukseen vuonna 1923. Seuranneessa oikeudenkäynnissä natsimyönteinen tuomari langetti Amannille vankilatuomion sijaan 500 kultamarkan sakot. Kaappausyrityksen jälkeen Amann muodosti Julius Streicherin ja Hermann Esserin kanssa tiukan sisäpiirin Hitlerin ympärille.


title: Max Amann

text: Poikkeuksellisen lyhytkasvuinen Amann oli luonteeltaan aggressiivinen ja säälimätön, hän toimi itsevaltiaan tavoin. Amann oli tavoiltaan karkea eikä häntä pidetty erityisen lahjakkaana. Hän oli kehno puhuja, ja hänen käsialansa oli lähes lukukelvotonta. Syntyperältään köyhistä oloista ollut, korruptoitunut Amann keräsi tehtävissään valtavan henkilökohtaisen omaisuuden. Uskollisuus Hitlerille takasi kuitenkin vakaan urakehityksen.


title: Max Amann

text: Amann menestyi Eher-yhtiön johtajana erinomaisesti. Eher kustansi muun muassa Hitlerin "Taisteluni" -teoksen ensimmäisen ja toisen painoksen, sekä vuoden 1929 korjatun painoksen. Teos toi runsaasti rahaa sekä Hitlerille että kustantajalle. Kustantamo julkaisu myös SS:n lehteä "Das Schwarze Korps".


title: Max Amann

text: Toisessa virassaan "Reichspressekammerin" puheenjohtajana Amann valvoi koko maan lehdistöä, kilpaileviakin kustantamoja, ja määräsi natseja arvostelevia lehtiä lopetettavaksi.


title: Max Amann

text: Liittoutuneiden joukot pidättivät Amannin natsi-Saksan tappion jälkeen. Hänet asetettiin syytteeseen ja tuomittiin vuonna 1948 kymmeneksi vuodeksi kuritushuoneeseen. Koko mittava omaisuus ja eläkeoikeus tuomittiin menetetyksi ja Amann vietti lopun elämäänsä köyhyydessä.


title: Max Amann

text: Max Amann kuoli 65-vuotiaana 30 maaliskuuta 1957.


title: Glen De Boeck

text: Glen De Boeck (s. 22. elokuuta 1971 Boom) on belgialainen jalkapallovalmentaja ja entinen puolustaja.


title: Glen De Boeck

text: De Boeck siirtyi kesällä 1995 KV Mechelenistä RSC Anderlechtiin, jossa hän kehittyi yhdeksi 2000-luvun parhaimmiksi puolustajista Jupiler Leaguessa. De Boeck pelasi 36 maaottelussa, joissa teki yhden maalin.Hän teki kansainvälisen debyyttinsä Belgian paidassa 6. lokakuuta 1993 Gaboniaa vastaan. Hän oli mukana myös kaksissa jalkapallon MM-kisoissa vuosina 1998 ja 2002 pelaen yhteensä kolme ottelua.Lopetettuaan uransa loukkaantumiseen vuonna 2005 De Boeckista tuli RSC Anderlechtin valmentaja yhdessä Daniel Rendersin kanssa. Hän työskenteli RSC:ssä kaksi vuotta, kunnes siirtyi huhtikuussa 2007 Cercle Bruggen päävalmentajaksi. De Boeckin johdolla Cercle Brugge pelasi loistavan kauden 2007/08 ja sijoittui liigassa neljänneksi, mikä oli paras saavutus sitten toisen maailmansodan. De Boeckin johdolla Cercle jatkoi kohtuullisia esityksiä sijoittuen kahdella seuraavalla kaudella yhdeksänneksi. Kausi 2009/10 sujui hyvin myös Belgian cupissa, kun De Boeck johdatti joukkueensa finaaliin. Mestaruus jäi kuitenkin haaveksi, kun KAA Gent voitti ottelun selvästi maalein 3–0.


title: Glen De Boeck

text: Kauden 2009/10 jälkeen De Boeck jätti Cercle Bruggen ja siirtyi kolmivuotisella sopimuksella liigassa juuri Cerclen taakse sijoittuneen KFC Germinal Beerschotin päävalmentajaksi. Pesti päättyi kuitenkin lyhyeen, sillä De Boeck sai kehnojen tulosten vuoksi potkut jo marraskuussa 2010.


title: Glen De Boeck

text:
Kesäkuussa 2011 De Boeckista tuli Eredivisie-seura VVV-Venlon päävalmentaja. De Boeck sai potkut jo joulukuussa Venlon vajottua Eredivisien hännille. Marraskuussa 2012 hän palasi valmennustehtäviin Belgian liigassa pelaavan Waasland-Beverenin päävalmentajana. De Boeck nosti seuran pois liigan jumbosijalta ja 13. sijansa myötä seura säilytti sarjapaikkansa kauden 2012/13 päätteeksi. Kaudella 2013/14 joukkue vajosi jälleen putoamiskamppailuun ja De Boeck sai potkut lokakuun lopussa, kun Beveren oli liigassa toiseksi viimeisenä.
Tammikuussa 2016 De Boeck palasi valmennustehtäviin Royal Mouscron-Péruwelzin päävalmentajana. Pesti päättyi potkuihin joulukuussa 2016.


title: Glen De Boeck

text: Marraskuussa 2017 De Boeck palasi valmennustehtäviin KV Kortrijkin päävalmentajana. De Boeckin johdolla Kortrijk paransi esityksiään ja nousi liigassa seitsemänneksi. Joukkue jäi kahdella pisteellä ylemmän loppusarjan ulkopuolelle. De Boeck sai potkut marraskuun puolivälissä 2018, kun joukkue oli juuttunut Belgian liigan alempaan keskikastiin.


title: Mario Bava

text: Mario Bava (31. heinäkuuta 1914 San Remo Italia – 25. huhtikuuta 1980 Rooma Italia) oli italialainen elokuvaohjaaja. Hän opiskeli kuvataiteita mutta päätyi lopulta isänsä Eugenio Bavan tavoin elokuva-alalle. Bava tunnetaan etenkin giallo- ja kauhugenreä edustavista elokuvistaan. Hän kuoli sydänkohtaukseen vuonna 1980.


title: Mario Bava

text: Bavan esikoisohjaus "Paholaisen naamio" (1960) toi hänelle heti kansainvälistä kuuluisuutta. Muutamien peplum-elokuvien jälkeen hän ohjasi vuonna 1963 elokuvan "La ragazza che sapeva troppo" ("Tyttö joka tiesi liikaa"), jonka katsotaan aloittaneen giallo-genren. Scifi-kauhuelokuva "Terrore nello spazio" (1965) on "Alien"-elokuvasarjan esikuva, ja vuoden 1968 elokuvassa "Diabolik – mies mustassa Jaguarissa" Bava käytti sarjakuvaa luovasti tarinan pohjana.


title: Mario Bava

text: Mario Bavan poika Lamberto Bava (s. 1944) aloitti ohjaajan uransa toimimalla isänsä apulaisohjaajana 14 vuoden ajan.


title: Valeri Lobanovskyi -stadion

text: Valeri Lobanovskyi -stadion ( - "Valeri Lobanovskyin Dynamo-stadion") on monikäyttöstadion, joka sijaitsee Kiovassa Ukrainassa. Pääosin se toimii jalkapallostadionina ja sitä käyttää Ukrainan pääsarjassa pelaava FK Dynamo Kiova. Stadion on rakennettu vuonna 1934 ja sen kapasiteetti on 16 873 henkilöä. Stadionille on suunniteltu remonttia, tarkoituksena saada kapasiteetti nousemaan 30 000 henkilöön ja kattaa katsomot.


title: Valeri Lobanovskyi -stadion

text: Stadion on nimetty entisen ukrainalaisjalkapalloilija Valeri Lobanovskyin muistoksi. Hän kuoli vuonna 2002.


title: Niemisen Linjat

text: Niemisen Linjat Oy on linja-autoliikennettä harjoittava perheyritys, jonka kotipaikka sijaitsee Padasjoella. Yhtiö on toiminut alalla vuodesta 1938 lähtien.


title: Niemisen Linjat

text: Padasjoella yhtiön reittien tukikohtana toimii kirkonkylällä sijaitseva Niemisen linjojen talli. Niemisen Linja liikennöi Lahden ja Padasjoen välisiä vakiovuoroja.


title: Niemisen Linjat

text: Niemisen Linjan vakiovuorot ajetaan Lahden ja Vääksyn välillä pääasiassa valtatie 24:n väylää, kun suurin osa Lahden seudun liikenteen ostamista, Lehtimäen Liikenteen liikennöimistä vakiovuoroista kulkee Vesivehmaan ja Hollolan Paimelan kautta.


title: Niemisen Linjat

text: Niemisen linjoilla on tällä hetkellä (2018) 5 linja-autoa, joista uusin on vuosimallia 2010.


title: Jyrki Aimonen

text: Jyrki Martti Bertil Aimonen (19. huhtikuuta 1934 Ikaalinen – 20. heinäkuuta 2016 Helsinki) oli suomalainen diplomaatti ja suurlähettiläs.


title: Jyrki Aimonen

text: Aimosen vanhemmat olivat Ikaalisten kunnanlääkäri, lääkintöneuvos Martti Bertil Aimonen ja käsityönopettaja Anja-Ritva Mielikki Aimonen. Jyrki Aimonen valmistui ekonomiksi 1955 ja lainopin kandidaatiksi 1961.


title: Jyrki Aimonen

text: Ulkoasiainministeriön palveluksessa Aimonen aloitti vuonna 1961 ja siirtyi Moskovan lähetystöön vuonna 1963, minkä jälkeen hän toimi Ankarassa lähetystösihteerinä 1965–1967. Neuvostoliittoon hän palasi konsuliksi Leningradin pääkonsulinvirastoon.


title: Jyrki Aimonen

text: Aimonen oli ministerineuvos Moskovassa 1974–1976. Hän toimi muun muassa Suomen Moskovan lähetystön va. päällikkönä vuoden 1975 ETY-kokouksen aikana. Hän oli lähetystöneuvos Kööpenhaminassa 1970–1974.


title: Jyrki Aimonen

text: Ensimmäisessä suurlähettilään tehtävässään Aimonen toimi Tripolissa ja samalla Maltalla vuosina 1979–1983. Sen jälkeen hän toimi suurlähettiläänä Damaskoksessa ja samalla Ammanissa ja Beirutissa (1984–1988), Delhissä ja samalla Kathmandussa (1988–1991), Dhakassa ja Colombossa (1988–1991) sekä samalla Bhutanissa (1989–1991). Diplomaatin uransa Aimonen päätti suurlähettiläänä Varsovassa (1991–1995).


title: Tsugumi Ōba

text: Tsugumi Ōba () on japanilainen mangakäsikirjoittaja. Hän on käsikirjoittanut "Death Note" ja "Bakuman" -sarjat, jotka Takeshi Obata on piirtänyt. Ōban henkilöllisyys ja sukupuoli ovat salaisuuksia. Joidenkin huhujen mukaan Ōba olisi Hiroshi Gamōn salanimi.


title: Hand in Hand (kappale)

text: ”Hand in Hand”, koreankieliseltä nimeltään ”Son-e Son Japgo” (손에 손 잡고), on Thomas Whitlockin sanoittama kappale vuoden 1988 kesäolympialaisia varten. Kappaleen on säveltänyt Giorgio Moroder.


title: Hand in Hand (kappale)

text: Sanoittaja Juha ”Watt” Vainio on tehnyt kappaleesta suomenkielisen käännösversion ”Käy mun vierelläin”.


Salibandyn alle 19-vuotiaiden tyttöjen maailmanmestaruuskilpailut 2008 olivat järjestykessään kolmannet nuorten tyttöjen MM-kilpailut. Ne pelattiin Puolassa. Isäntäkaupunkeina olivat Babimost, Wolsztyn ja Zbąszyń.


title: Salibandyn alle 19-vuotiaiden tyttöjen maailmanmestaruuskilpailut 2008

text: Sijat 7–8


text: Sijat 5–6


text:
Välierät
Pronssiottelut


text: Loppuottelu


text: Saksa tippui B-sarjaan vuoden 2010 kisoihin.Slovakia nousi A-sarjaan vuoden 2010 kisoihin.


title: Brita Åsbrink

text: Brita Åsbrink on ruotsalainen Punaisen Ristin entinen työntekijä ja kirjailija. Hän on koulutukseltaan ekonomi ja on ollut vuodesta 1992 vapaa kirjailija.


title: Brita Åsbrink

text: Åsbrink on kirjoittanut teoksen "Ludvig Nobel – "Petroleum har en lysande framtid"" Nobelin suvun öljy-yhtiön toiminnasta Azerbaidžanissa keisariajan Venäjällä. Teos on ilmestynyt myös Venäjällä, ja sen julkaisu azerin kielelle on suunnitteilla. Åsbrink työskenteli 1997 Punaisen Ristin edustajana Bakussa ja kuuli asukkailta heidän muistojaan Nobeleista. Tarinat herättivät hänen kiinnostuksensa, ja hän on sen jälkeen perehtynyt aiheeseen arkistojen ja asiapapereiden kautta ja käynyt Suomessa Kansallisarkistossa tutustumassa öljy-yhtiön suomalaisen johtajan Gustaf Törnuddin taustoihin. Åsbrink on tehnyt aiheesta myös televisio-ohjelman "Red sun over the Nobel oil fields".


title: Pensasbulbuli

text: Pensasbulbuli ("Andropadus importunus") on hedelmäbulbuleihin kuuluva varpuslintu. Lajia tavataan Afrikan itärannikolta alkaen Etiopiasta ja päättyen Etelä-Afrikan kärkeen.


title: Pensasbulbuli

text: Kooltaan pensasbulbuli on noin 23 cm. Lajin ruumis on pääosin oliivinvihertävän ruskea. Silmien väri on valkoinen. Lajin nokka on musta ja jalat ruskeat.


title: Pensasbulbuli

text: Pensasbulbulit elävät piilottelevaa elämää rannikkoalueiden metsien latvustoissa ja pensaikoissa, joissa sen yleensä paljastaa kutsuääni. Yleensä linnut elävät yksittäin. Pensasbulbuli tekee pesänsä pensaaseen tai puuhun. Naaras munii 1–3 munaa. . Pensasbulbuli käyttää ravintonaan pääasiassa hedelmiä, mutta syö myös hyönteisiä ja etanoita.


title: Woldemar Toppelius

text: Woldemar Feodor Toppelius (11. heinäkuuta 1858 Kostroma, Venäjä – 12. lokakuuta 1933 Helsinki) oli suomalainen majuri ja meriaiheita maalannut taidemaalari.


title: Woldemar Toppelius

text: Toppelius lähti aluksi sotilasuralle käyden Kievin sotilaslukion ja Konstantinovin sotaoppilaitoksen sekä vuosina 1883–1884 Nikolajevin yleisesikunta-akatemian. Hän palveli Suomen Kaartinpataljoonassa 1880–1894 toimien viimeksi esikuntakapteenina. Toppelius yleni luutnantiksi 1885 ja alikapteeniksi 1894. Toppelius erosi sitten armeijasta mutta palasi vielä 1918 Suomen armeijan palvelukseen yleten majuriksi.


title: Woldemar Toppelius

text: Toppelius aloitti taideopinnot käymällä Suomen Taideyhdistyksen piirustuskoulun 1880-1885 ja hän opiskeli sitten Hjalmar Munsterhjelmin johdolla 1884–1886, sekä Kööpenhaminassa 1892–1895. Toppelius teki opintomatkoja Ranskaan, Italiaan ja Englantiin. Hän osallistui Suomen Taiteilijain näyttelyihin.


title: Woldemar Toppelius

text: Toppeliuksen vanhemmat olivat valtioneuvos Fredrik Toppelius ja Anna Magilansky. Hän oli naimisissa vuodesta 1888 taidemaalari Marga Kiseleffin kanssa.


title: Eero Snellman

text: Eero Juhani Snellman (8. kesäkuuta 1890 Helsinki – 7. marraskuuta 1951 Helsinki) oli suomalainen taidemaalari. Hän suunnitteli 1918 Suomen lipun yhdessä Bruno Tuukkasen kanssa.


title: Eero Snellman

text: Snellmanin vanhemmat olivat esittelijäsihteeri Johan Ludvig Snellman ja Nanny Maria Montin. Hän pääsi ylioppilaaksi 1908 ja opiskeli Helsingin yliopiston piirustussalissa vuosina 1908–1910 ja Suomen taideyhdistyksen piirustuskoulussa 1909–1910. Snellman jatkoi taideopintoja ulkomailla Pariisissa ja Italiassa 1910, 1911, 1913 ja 1920, Münchenissä 1917–1918, Yhdysvalloissa ja Meksikossa 1924 sekä Lontoossa 1930.


title: Eero Snellman

text: Snellman toimi Kansallisteatterin taiteellisena avustajana ja hän oli Suomen pääkomissaari Pariisin maailmannäyttelyssä 1937. Snellman oli Suomen taideakatemian jäsen, Juho ja Maria Lallukan taiteilijakotisäätiön puheenjohtaja sekä Kansallisteatterin johtokunnan ja säätiön jäsen. Pariisissa asuessaan hän oli Pariisin "Cité Internationale des Arts" -hankkeen alkuunpanijana. Tämä on kansainvälinen keskus jonne taiteilijat eri puolilta maailmaa kokoontuvat työskentelemään.


title: Eero Snellman

text: Snellman maalasi muotokuvia useista suomalaisista merkkihenkilöistä ja lisäksi hän maalasi myös maisemia. Eero Snellman ja Bruno Tuukkanen suunnittelivat yhdessä myös Suomen lipun. Eduskunta hyväksyi heidän ehdotuksensa toukokuussa 1918.


title: Eero Snellman

text: Eero Snellman oli naimisissa vuodesta 1924 taidemaalari, suunnittelija Greta Lisa Jäderholm-Snellmanin kanssa.


title: Eero Snellman

text: Snellmanin teoksia on esillä Ranskassa Louvren Jeu de Paumessa sekä Pariisin Carnavalet- ja Grassen Fragonard -museossa.


title: Jalkaväkirykmentti 17 (talvisota)

text: Jalkaväkirykmentti 17:n perusti Satakunta-Hämeen sotilaslääni 14. lokakuuta 1939 julistetun YH:n nimellä toteutetun Suomen puolustusvoimain tosiasiallisen liikekannallepanon yhteydessä. Yksikön perustaneeseen sotilaslääniin kuului Tampereen ja Porin sotilaspiirit.Rykmentti pyrittiin varustamaan määrävahvuuksien mukaiseksi, mutta puolustusvoimien kalustopulan takia niitä ei etenkään kaluston osalta täysin saavutettu.


title: Jalkaväkirykmentti 17 (talvisota)

text: eversti Kaarlo Heiskanen


title: Jalkaväkirykmentti 17 (talvisota)

text: Rykmentti keskitettiin päämajan reserviksi 21. – 22. lokakuuta 1939 välisenä aikana Kaipiaisen alueelle lähelle muuta 6. divisioonaa. Joulukuun 5. päivänä divisioona sai käskyn siirtyä edelleen ylipäällikön reservinä Viipurin kaakkoispuolelle, josta alistettiin vasta 20. joulukuuta Kannaksen Armeijalle.


title: Juha Salonen

text: Juha Salonen voi viitata seuraaviin henkilöihin:


title: Faanjunkkari

text: Faanjunkkari eli lippujunkkari () tarkoitti 1600- ja 1700-luvuilla sotilaana maataan palvelevaa aatelisnuorukaista, jonka kunniatehtävänä oli lipun kantaminen. Vuosina 1919–1934 nimitystä käytettiin Saksassa upseerikokelaista.


title: Faanjunkkari

text: Ruotsin puolustusvoimissa faanjunkkari () on säilynyt aliupseerien arvoasteena maavoimissa; Ruotsin tykistössä vastaava arvoaste oli tykkijunkkari ja laivastossa lippujunkkari ("flaggjunkare"). Faanjunkkarin arvo otettiin Ruotsissa käyttöön 1806. Vuosina 1972–1983 se oli korkein joukkueupseerin arvoaste. Vuoden 1983 jälkeen se on ollut vain varusmiesupseerien ja kodinturvajoukkojen päällystön käytössä.


title: Faanjunkkari

text: Suomessakin nimitys on ollut lyhytaikaisesti käytössä, sillä 1918 järjestettiin Haminassa faanjunkkarikurssi.


title: Pink Flamingos

text: Pink Flamingos on yhdysvaltalainen John Watersin vuonna 1972 ohjaama kulttimaineen saanut underground-komediaelokuva. Elokuva on luokiteltu niin sanotuksi b-elokuvaksi.


title: Pink Flamingos

text: Elokuva tunnetaan erityisesti sen pienibudjettisuudestaan sekä pahamaineisista ja huonoa makua sisältävistä kohtauksista; esimerkiksi kohtauksissa harrastetaan eläimiin sekaantumista ja kannibalismia, miesnäyttelijät harrastavat oraaliseksiä sekä syödään oikeaa koiran ulostetta.


title: Pink Flamingos

text: Elokuvan pääosissa esiintyvät muun muassa drag queenina tunnettu Divine sekä David Lochary, Mink Stole ja Edith Massey.


title: Pink Flamingos

text: Vuonna 1997 elokuvasta julkaistiin pidennetty versio, joka sisälsi John Watersin henkilökohtaisen esittelyn elokuvasta. Versio sisälsi myös elokuvasta leikattuja kohtauksia. Elokuvan musiikista julkaistiin samana vuonna myös soundtrack.


title: Pink Flamingos

text: Suomessa elokuvan vuonna 1997 tehty pidennetty versio esitettiin televisiossa Yle Teemalla joulukuussa 2008.


title: Pink Flamingos

text: Divine, 130-kiloinen draq queen tavoittelee maailman saastaimman ihmisen titteliä. Hän asustaa asuntovaunussa lasten pinnasängyssä nukkuvan kananmunista pitävän isoäidin Edien sekä insestisuhteessa olevan eläimiin sekaantuvan poikansa Crackersin kanssa.


title: Pink Flamingos

text: Maailman saastaisimman ihmisen titteliä tavoittelevat myös Raymond ja Connie Marble, jotka kaappaavat naisia kaduilta, teettäen näillä lapsia kellarissa ja myyden lapset lesbopareille. Eräänä päivänä Marblet ilmiantavat poliisille Divinen perheen ja ystävien järjestämistä epäsiveellisistä juhlista. Poliisit saapuvat paikalle, jossa juhlijat tappavat ja syövät heidät.


title: Pink Flamingos

text: Myöhemmin Marblet polttavat perheen asuntovaunun ja he jäävät siitä kiinni. Rangaistukseksi heidät sidotaan puuhuun, tervataan höyhenillä ja ammutaan aseella kuoliaaksi.


title: Pink Flamingos

text: Myöhemmin Divine, hänen poikansa ja Cotton muuttavat Boiseen. Isoäiti menee naimisiin kananmunia kuljettavan miehen kanssa.


title: Tykkijunkkari

text: Tykkijunkkari () oli alkuaan Saksassa 1600- ja 1700-luvuilla käytössä ollut sotilasarvo, jota kantoivat tykistön vänrikit. Ruotsin tykistössä nimitys oli käytössä 1600-luvun alkupuoliskolta vuoteen 1972. Se oli korkein aliupseerin arvoaste, jota käytettiin myös ilmavoimissa. Ruotsin maavoimien muissa aselajeissa tykkijunkkarin vastineena oli faanjunkkari.


title: Santeri Salokivi

text: Toivo Santeri Salokivi (vuoteen 1900 Johansson; 2. syyskuuta 1886 Turku – 26. maaliskuuta 1940 Helsinki) oli suomalainen taidemaalari, piirustuksenopettaja ja taidegraafikko.


title: Santeri Salokivi

text: Salokiven vanhemmat olivat merimies Joel Johansson ja Sofia Grönros. Hän kävi Turun taideyhdistyksen piirustuskoulun 1900–1904 ja opiskeli sitten Saksassa Münchenin kuninkaallisessa taideakatemiassa 1905–1906 ja 1908–1909, samoin kuin eri akatemioissa Pariisissa vuosina 1906, 1912, 1924, ja 1925. Salokivi toimi Turun piirustuskoulun piirustuksenopettajana sekä piirustuksenopettajana suomalaisessa klassillisessa ja reaalilyseossa 1914–1917. Hänellä oli oma taidemaalarikoulu Helsingissä 1930–1932. Salokivi vietti viimeiset vuotensa Lallukan taiteilijakodissa.


title: Santeri Salokivi

text: Salokiven maalauksia oli pitkään kateissa hänen kuolemansa jälkeen, ja 160 teosta löydettiin vuonna 2018 helsinkiläiseltä ullakolta hänen ystävänsä jäämistöstä.


title: Santeri Salokivi

text: Salokivi osallistui Suomen Taiteilijain näyttelyihin vuosien 1904 ja 1936 välillä.Hänet tunnetaan erityisesti impressionistisista maisemamaalauksistaan. Hänen vaikutelmamaalauksensa olivat usein täynnä auringonvaloa ja hän käytti täyteläisiä värejä. Salokivi maalasi paljon viettäessään perheensä kanssa kesiä saaristossa Pellingissä, Högsårassa ja Ahvenanmaalla.


title: Sanna Annukka

text: Sanna Annukka (s. 1983) on suomalais-brittiläinen graafinen suunnittelija ja kuvittaja. Hän on valmistunut 2005 Brightonin yliopistosta ja erikoistunut koulutuksessaan serigrafiaan.


title: Sanna Annukka

text: Annukka on suunnitellut brittiläiselle yhtyeelle Keanelle levyn "Under the Iron Sea" kannen. Kevääksi 2008 hän on suunnitellut kangaskokoelman Marimekolle. Aiheita hän ammentaa Kalevalasta. Hänen esikuviaan ovat Maija Isola, Kaj Franck, Erik Bruun ja ruotsalainen keraamikko Stig Lindberg.


title: Sanna Annukka

text: Sanna Annukan isä on britti, äiti suomalainen. Hän on asunut lapsuutensa sekä Suomessa että Britanniassa.


title: Kenraaliamiraali

text: Kenraaliamiraali on Alankomaiden, Espanjan, Ruotsin, Saksan ja Venäjän laivastossa käytössä ollut amiraalia korkeampi sotilasarvo. Se oli Ruotsin laivaston ylin amiraalinarvo 1700-luvulla ja 1800-luvun alkupuolella. Kenraaliamiraali oli laivaston komentaja, joka vastasi laivaston henkilöstöstä, huollosta ja kalustosta.


title: Kenraaliamiraali

text: Ruotsissa kenraaliamiraaleja ovat olleet


title: Bentoniitti

text: Bentoniitti on luonnon savea, jonka oleellisimpana osana on montmorilloniittisavi. Se pystyy absorboimaan suuria määriä vettä ja suotuisissa oloissa laajenemaan sen seurauksena tilavuudeltaan jopa kymmenkertaiseksi. Bentoniittia esiintyy yleisesti ympäri maailmaa, mutta Suomessa sitä tavataan vain vähäisissä määrin. Suomessa käytetty bentoniitti tuodaan muualta, kuten Yhdysvalloista tai Euroopan eteläosista.


title: Bentoniitti

text:
Bentoniitin sulamispiste on yli 1 200 °C, tiheys 2,5 g/cm ja CAS-numero 1302-78-9.
Bentoniitin kemiallinen kaava on AlO.4(SiO).HO ja moolimassa 360,31 g/mol.


title: Bentoniitti

text: Bentoniittia käytetään yleisesti rakentamisessa ja ympäristötekniikassa. Esimerkiksi betonin valumuottien tiivistykseen käytetään usein bentoniittia tai bentoniittilietettä. Sitä käytetään myös rakennusmateriaalien, kuten tiilien ja betonin vedeneristyskyvyn parantamiseen. Ympäristötekniikassa sitä käytetään esimerkiksi kaatopaikoilla estämään myrkkyjen ja tiestöllä pohjavesialueilla öljyn imeytyminen pohjaveteen.


title: Bentoniitti

text: Hyvän vedensitomiskykynsä takia bentoniittia käytetään usein lisänä kissanhiekkavalmisteissa ja kotiviinin valmistuksessa kirkasteena. Elintarviketeollisuus puolestaan käyttää sitä paakkuuntumisenestoaineena E-koodilla E558. Rehuteollisuudessa sitä käytetään sideaineena. Erään yhdysvaltalaisen bentoniitintoimittajan mukaan, rehuun lisättynä se sitoo elimistössä erilaisia myrkkyjä, nopeuttaa villan kasvua lampailla ja parantaa munatuotantoa kanaloissa. Sillä ei ole todettu olevan lisäaineena vahingollisia sivuvaikutuksia.


title: Bentoniitti

text: Bentoniitissa voi olla myös maaperän haitallisia aineita. Vuonna 2016 Yhdysvaltain elintarvike- ja lääkevirasto FDA varoitti sisäisestikin nautittavaksi tarkoitetun bentoniittituotteen korkeasta lyijypitoisuudesta. FDA:n mukaan terveysvaikutteisena markkinoitu tuote voi aiheuttaa lyijymyrkytyksen.


title: Carey Wilson

text: Carey John Wilson (s. 19. toukokuuta 1962 Winnipeg, Manitoba) on kanadalainen entinen jääkiekkoilija, joka pelasi niin NHL:ssä kuin SM-liigassakin. Keskushyökkääjä Wilson edusti lisäksi useita kanadalaisia maajoukkueita.


title: Carey Wilson

text: Suomessa Wilson edusti HIFK:ta 1981–82 ja 1982–83. Jälkimmäisellä kaudella hän pelasi kaikki runkosarjaottelut, voitti joukkueessa Suomen mestaruuden ja vakiinnutti asemansa yhtenä HIFK:n johtavista hyökkääjistä. Kyseisellä kaudella Careyn kakoisveli Geoff Wilson edusti niin ikään HIFK:ta.


title: Carey Wilson

text: Seuraavalla kaudella Wilson pelasi Kanadan maajoukkueessa, edustaen maataan Sarajevon talviolympialaisissa. Kisojen jälkeen Wilson solmi ensimmäisen NHL-sopimuksensa Calgary Flamesin kanssa helmikuussa 1984. Hän pelasi NHL:ssä yhteensä kymmenellä kaudella, edustaen Flamesin lisäksi Hartford Whalersiä ja New York Rangersiä yhteensä 552:ssa runkosarjan pelissä merkkauttaen 427 (169+258) tehopistettä. Wilsonin NHL-ura päättyi polvivammaan ottelussa St. Louis Bluesia vastaan joulukuussa 1992. Kolme kautta myöhemmin hän teki seitsemän ottelun mittaisen paluun kaukaloihin IHL:n Manitoba Moosen paidassa. Wilson kärsi lukuisista vaikeista polvivammoista urallaan.


title: Carey Wilson

text: Wilsonin poika Colin Wilson on Nashville Predatorsin ensimmäisen kierroksen varaus vuodelta 2008.


title: Carey Wilson

text: Wilsonin isä Gerry Wilson oli entinen NHL-pelaaja sekä Winnipeg Jetsin joukkuelääkäri ja varapresidentti.


title: Hopiala

text: Hopiala on Heikki Klemetin rakentama ja Armi Klementin suunnittelema Helsingin Kulosaaressa sijaitseva puuhuvila. Hopiala sijaitsee Bertel Jungin tien ja Klemetinkujan risteyksessä. Se on yksi harvoja suomalaisia kulttuurikoteja, joka on säilynyt tähän päivään saakka asuntona mm. ansioituneiden kulttuurihenkilöiden käytössä. Tämän mahdollisti Klemetin puolison Armin testamentti Sulasolille.


title: Hopiala

text: Hopiala valmistui vuonna 1934 ja Heikki Klemetti asui siinä kuolemaansa eli vuoteen 1953 asti ja Armi Klemetti taas vuoteen 1979 asti. Vuodesta 1982 vuoteen 2002 taloa asutti säveltäjä Einojuhani Rautavaara ja vuodesta 2002 vuoteen 2010 viulisti Kaija Saarikettu.


title: Adolf Ziegler

text: Adolf Ziegler (16. lokakuuta 1892 Bremen – 18. syyskuuta 1959 Varhnalt) oli saksalainen taidemaalari ja natsipoliitikko. Ziegler toimi natsi-Saksan kulttuuriviraston kuvataiteen laitoksen johtajana 1936–1943.


title: Adolf Ziegler

text: Ziegler liittyi kansallissosialistiseen puolueeseen sen varhaisessa vaiheessa 1920-luvun alussa. Ziegleristä tuli Adolf Hitlerin suosikki, sillä hänen aihepiiriinsä kuuluivat arjalaistyyppiset alastomat naisfiguurit, joista Hitler piti. Kun Hitlerin sisarentytär Geli Raubal kuoli, Hitler tilasi tästä muotokuvan Ziegleriltä. Hän myös osti Zieglerin keskeisiä töitä Münchenin asuntonsa seinille. Taiteilijakollegat kutsuivat aihepiiriltään rajoittunutta Ziegleriä pilkkanimellä "Meister des gekräuselten Schamhaars" – kiharan häpykarvoituksen mestari.


title: Adolf Ziegler

text: Zieglerin taidepolitiikka keskittyi taiteen arjalaistamiseen. Kansallissosialistien ”rappiotaiteeksi” nimeämät modernistiset taidesuunnat tukahdutettiin ja Ziegler johti komissiota, joka pakkolunasti yli 16 000 modernistien teosta museoista ja kodeista. Hän pystytti modernistisen taiteen näyttelyn nimellä "Entartete ”Kunst” Austellung" – rappiotaiteen näyttely. Hän valitsi itse näyttelyssä esitetyt maalaukset, samalla kun Arno Breker valitsi veistokset.


title: Adolf Ziegler

text: Toisen maailmansodan aikana 1943 Zieglerin ura käänty dramaattiseen laskuun. Hänet pidätettiin ja vaikka pidätykseen johtaneista syistä ei ole täyttä varmuutta, hänen on sanottu esittäneen julkisesti epäilyksiä Hitlerin menestyksestä sotapäällikkönä. Hänet lähetettiin Dachaun keskitysleirille. Hitler kuitenkin armahti Zieglerin ja määräsi tämän eläkkeelle. Häntä ei enää saanut mainita lehdistössä ja hänen teoksensa asetettiin esityskieltoon. Sodan jälkeen Ziegler ei saanut uraansa enää nousuun, vaan eli ja kuoli hiljaisuudessa Varnhaltin kaupungissa.


title: PowerDVD

text: CyberLink PowerDVD on CyberLinkin tuottama DVD:lle ja Blu-raylle tallennettua mediaa toistava mediasoitin. PowerDVD on tavallaan CyberLink PowerCineman Movies-osa. PowerDVD:tä ladattaessa tulee ilmoitus MoovieLivestä. MoovieLiven ansiosta tuote tarjoaa elokuva-infoa soitettavasta levystä. PowerDVD on ensimmäinen Blu-ray 3D mediasoitin. Ohjelmasta on myynnissä eri editiointeja, "Ultra", "Deluxe" ja "Standard".


title: Attalos Andromeneen poika

text: Attalos Andromeneen poika (noin 356 eaa. - 317 eaa.) oli makedonialainen sotilas. Hänen veljiänsä olivat Simmias, Amyntas ja Polemon.


title: Attalos Andromeneen poika

text: Hänen uransa alkoi Filippos II:n henkivartijana. Hän oli luultavasti toiminut jo nuorena kuninkaan palvelijana, kuten aristokraattien lapsien oli tapana tehdä Makedoniassa. Attaloksen veli Amyntas johti Tymfaian jalkaväkiosastoa Aleksanterin Persian sotaretken aikana. Amyntasta epäiltiin sekaantumisesta Filotaan salajuoneen, koska he olivat olleet hyviä ystäviä. Amyntas kuoli kuitenkin pian tämän jälkeen taistelussa ja Attalos otti Tymfaian jalkaväkiosaston komentoonsa. Hydaspesjoen taistelussa Attalos, Meleagros ja Gorgias johtivat joukkoja jotka olivat sijoitettu puoliväliin leirin ja Aleksanterin joukkojen väliin. Attalos lähetettiin Krateroksen kanssa länteen Arkhosian ja Drangianan kautta vuonna 325 eaa. Aleksanterin kuoleman jälkeen Attalos tuki konservatiiveihin kuulunutta Meleagrosta. Perdikkas sai Attaloksen puolelleen lupaamalla tälle siskonsa Atalanten.


title: Attalos Andromeneen poika

text: Vuonna 321 eaa. Attalos ja hänen veljensä Polemon yrittivät estää Ptolemaiosta viemästä Aleksanterin ruumista Aleksandriaan, mutta turhaan. Tämän jälkeen Perdikkas antoi Attalokselle laivaston, jonka tehtäväksi tuli varmistaa Niilin suisto Antigonoksen ja Antipatroksen laivastoilta. Attalos oli Pelusionin lähellä kun hän sai kuulla että sotilaat olivat murhanneet Perdikkaan ja Atalanten. Attalos purjehti Tyrokseen, jossa varuskunnan komentaja Arkhelaos luovutti hänelle Perdikkaan sinne jättämät 800 talenttia. Attalokseen liittyi myös vielä Perdikkaalle uskollisia joukkoja. Tyroksesta Attalos purjehti Kaariaan, josta hän aikoi hyökätä Rodoksen kimppuun. Rodoslaiset kukistivat kuitenkin Attaloksen, joka liittyi tämän jälkeen Perdikkaan veljeen Alketakseen. Yhdessä Attalos ja Alketas kukistivat Kaarian satraapin Asandroksen. He joutuivat kuitenkin perääntymään Pisidiaan, jossa Antigonis kukisti heidät seuraavana vuonna Kretopoliin lähettyvillä. Attalos ja hänen veljensä Polemon joutuivat vangeiksi. Heitä pidettiin ilmeisesti Fryygiassa sijainneessa linnoituksessa. Kun Antigonos oli sotimassa idässä Eumenesta vastaan, yrittivät vangit karata, mutta Antigonoksen paikalliset joukot saivat linnoituksen piiritettyä. Piiritys kesti vuoden ja neljä kuukautta. Attalos oli jo ennen piiritystä sairas, ja hän kuoli ehkä piirityksen aikana tai pian sen päätyttyä.


title: Rakkautesi erämailla

text: Rakkautesi erämailla on suomalaisen Nolo et Rähjä -yhtyeen neljäs ja viimeisin studioalbumi. Se julkaistiin 10. joulukuuta 2008.


title: Lydia Bosch

text: Lydia Bosch (oik. Lydia Boquera de Buen, s. 26. marraskuuta 1963 Barcelona, Espanja) on espanjalainen juontaja ja näyttelijä.


title: Lydia Bosch

text: Bosch nousi julkisuuteen 1980-luvulla visailuohjelma "Un, dos, tres... responda otra vezin" ja musiikkiohjelma "Sábado nochen" juontajana. Hänet tunnetaan myös televisiosarjoista "Lleno, por favor", "Perhelääkäri", "Motivos personales" ja "Serranon perhe". Roolistaan "Perhelääkärin" Alicia Sollerina hän sai Fotogramas de Plata- ja TP de Oro -palkinnot. Hänen merkittävin elokuvaroolinsa on elokuvasta "You’re the One (Una historia de entonces)", mistä hän sai Goya-ehdokkuuden.


title: Star Wars: X-Wing Alliance

text: Star Wars: X-Wing Alliance on LucasArtsin kehittämä videopeli, joka julkaistiin vuonna 1999. Peli oli ensimmäinen Star Wars- aiheinen lentosimulaattori, jossa peli kulkee lineaarisen tarinan mukaan. Peli muistutti paljon "ia", sillä pelissä oli lähes kaikki samat komennot ja kontrollit.. Peli ei myöskään toiminut ilman joystickiä. Peli myös esitteli monta uutta alusta koko Star Wars- universumiin ja lennettäviä aluksia oli kymmeniä, joihin kuului muun muassa "Millennium Falcon".Pelissä seurataan läheltä "Azzameen"- nimistä perhettä, joka omistaa neutraalin kuljetusyhtiön ja se on joutunut Kapinaliiton ja Imperiumin välisen sodan väliin. Perheeseen kuuluu kuusi perheenjäsentä: isä Tomaas, edellisen veli Antan ja Tomaasin lapset: (vanhemmasta nuorimpaan) Galin, Emon, Aeron ja Ace sekä heidän droidinsa Emkay. Pelaaja on Ace Azzameen, jolla on unelmana tulla tähtihävittäjälentäjäksi, mutta perheensä takia hänen on tyydyttävä lentämään Corellialaisia kuljetusaluksia. Tomaas Azzameenin mielestä perhe pärjäisi paremmin, jos he auttavat Kapinaliittoa, koska Imperiumi voi jonain päivänä kiinnostua heidän toimistaan ja vaatia niitä itselleen. Antan Azzameen ei taas hyväksy Tomaasin ideologiaa siitä mahdollisten seurauksien takia.


title: Star Wars: X-Wing Alliance

text: Peli alkaa, kun Tomaasin mielestä on aika laittaa Ace töihin. Aeron ja Emon opettavat pikkuveljeänsä muutamissa perusjutuissa. Samalla kilpaileva perhe Viraxo alkaa tehdä hallaa heidän toimilleen, mutta Azzameenit selvittävät sotkut. Samaan aikaan Tomaas ja Galin olivat sopineet kapinallisten kanssa bactatoimituksesta. Perhe hankkii bactan salakuljettajilta, jotka yrittivät luovuttaa Azzameenit Imperiumille kapinallisten auttamisesta, mutta salakuljettajat eivät onnistu. Sitten Tomaas, Galin, Emon, Ace ja Emkay toimittivat bactan kapinallisten sairaalaan. Mutta kesken toimituksen Imperiumi hyökkää sairaalan kimppuun. Azzameenit liittyvät taisteluun mukaan, mutta Tomaas ja Galin eivät selviä. Ace, Emkay ja Emon pääsivät pakoon, mutta tämän jälkeen Imperiumi julisti Azzameenit pettureiksi ja tuhosi heidän kotinsa Azzameen-stationin. Perheen oli paettava, ennen kuin Imperiumi haltuunottaa heiltä kaiken. Paon aikana Viraxo kaappasi Antanin. Ace, Aeron, Emon ja Emkay päättivät paeta kapinallisten luo turvaan ja kapinalliset suostuivat ottamaan heidät suojelukseensa. Tämä myös antoi Acelle tilaisuuden toteuttaa unelmansa tähtihävittäjäpilottina.


title: Star Wars: X-Wing Alliance

text: Acen ensimmäinen tehtävä kapinallisilla on saattaa Hothin taistelusta selvinneet kapinalliset turvaan. Imperiumi etsiskelee heitä ympäri sektoria. Monien vaiheiden kautta kapinalliset pääsivät pakoon huomaamatta. Samalla he pelastivat Echo Basesta selvinneitä kapinallisia, joihin kuului muun muassa komentaja Kupalo. Ace joutui myös tekemään palveluksia perheelleen, ensimmäisenä pelastaa setänsä Antan Viraxon käsistä.


title: Star Wars: X-Wing Alliance

text: Paon jälkeen Ace ja monet muut kapinallispilotit lähetettiin Calamarilaisristelijä "Libertyyn" tutkimaan outoja hyökkäyksiä. Käy ilmi että Imperiumi yrittää luoda uudenlaisia TIE-hävittäjiä, jotka toimivat täysin itsenäisesti ilman pilottia. Kapinalliset tuhoavat tämän projektin. Azzameenit samalla yrittävät kostaa Tomaasin ja Galinin kuolemat tappamalla Viraxon päämies K'Armyn Viraxo, mutta tämä ei onnistu.


title: Star Wars: X-Wing Alliance

text: Myöhemmin kapinalliset saavat Imperiumilaiselta komentajalta tietoa eräästä mittavasta rakennusprojektista. Bothalaisten avulla kapinalliset löytävät tietokoneen, joka liittyy samaan projektiin. Suojeltuaan sitä itse Supertähtituhoaja "Executorilta", kapinalliset saavat selville että se sisältää suunnitelmat toiselle Kuolemantähdelle.


title: Star Wars: X-Wing Alliance

text: Monien valmistelujen jälkeen kapinalliset ovat valmiita hyökkäämään Endoriin. Sillä aikaa Azzameenien keskuudessa kuohuu, sillä Antan on toiminut erittäin epäilevästi. Hän kertoi muille perheenjäsenille, että heidän isänsä Tomaas ja veli Galin ovat yhä elossa Kesselissä. Koko perhe lähtee etsimään heitä, mutta Antan kutsuu paikalle Imperiumin joukot ja pettää perheensä. Lapset pääsivät kuitenkin pakoon ja vastaukset kaikelle mitä heille oli tapahtunut, selvisi.


title: Star Wars: X-Wing Alliance

text: Pelin viimeinen taistelu on itse Endorin taistelu, jossa pääsee ohjaamaan Millennium Falconia itse Kuolemantähden sisuksiin. Heidän uusi kotinsa Calamariristeilijä "Liberty" kuitenkin tuhoutuu Endorin taistelun aikana. Pelin tarina loppuu toisen Kuolemantähden tuhoutumiseen.


title: Kihlovirran kanava

text: Kihlovirran kanava sijaitsee Iisalmen ja Kiuruveden välisellä reitillä Poroveden ja Haapajärven välisessä salmessa. Kanavan pituus on 400 metriä, suurin sallittu alusten leveys on 7,0 metriä, syväys 1,2 metriä ja mastonkorkeus enintään 5,5 metriä.


title: Kihlovirran kanava

text: Kihlovirran kanavan paikalla ollutta salmea ruopattiin 1871 ja uudelleen 1883–1884. Kihlovirran kanavaa syvennettiin vielä 1902–1903, ja sen uudeksi väylän syvyydeksi tuli 1,66 metriä.


title: Godzilla kohtaa Biollanten

text: Godzilla kohtaa Biollanten () on vuonna 1989 valmistunut japanilainen Godzilla-elokuva. Se on jatko-osa vuoden 1984 "Godzilla"-elokuvalle, joka puolestaan on jatkoa ensimmäiselle "Godzilla"-elokuvalle vuodelta 1954. Elokuvan on ohjannut Kazuki Omori, ja sen pääosissa näyttelevät Kunihiko Mitamura, Masanobu Takashima ja Yoshiko Tanaka.


title: Godzilla kohtaa Biollanten

text: Elokuva alkaa televisiolähetyksestä, jossa kerrotaan, kuinka Tokion tuhonnut Godzilla on pudonnut Mihara-tulivuoren kraatteriin. Kaupungin raunioille on silti yhä pääsy kielletty, ja sotilaat vartioivat aluetta samalla kun suojapukuiset hallituksen työntekijät etsivät paikalta Godzillan soluja. Alueelle on kuitenkin tunkeutunut myös amerikkalaisen bioteknologiayritys Bio-Majorin agentteja, jotka hekin etsivät Godzillan soluja. Sotilaat yllättävät agentit, mutta nämä pakenevat löytämiensä solujen kanssa. Kilpailevalle taholle työskentelevä palkkamurhaaja kuitenkin tappaa heidät ja vie heidän saaliinsa.


title: Godzilla kohtaa Biollanten

text: Palkkamurhaaja toimii Saradia-nimisen arabivaltion laskuun. Saradia on värvännyt myös japanilaisen tohtori Shiragamin hyödyntämään Godzillan soluja bioteknologiahankkeissaan. Ennen kuin työ pääsee edes alkuun, Shiragamin laboratoriossa räjähtää pommi, ja Shiragamin tytär, Erika, kuolee. Shiragami järkyttyy syvästi.


title: Godzilla kohtaa Biollanten

text: Viisi vuotta myöhemmin Japanin hallitus suunnittelee varautuvansa Godzillan uuteen tulemiseen biologisin asein: Godzillan soluja voitaisiin käyttää ydinenergiaa syövän bakteerin kehittämiseen. Okochi-säätiö värvää tohtori Shiragamin bakteeria kehittämään, mutta Shiragami vaatiikin Godzillan soluja aluksi omaan käyttöönsä. Hän yhdistää solut Erikan kuolinpaikalta löytämänsä ruusun soluihin, sillä uskoo tyttärensä hengen siirtyneen kuolinhetkellä kasviin. Soluista syntyy jättimäinen ruusun ja Godzillan risteymä, joka karkaa laboratoriosta läheiselle järvelle.


title: Godzilla kohtaa Biollanten

text: Bio-Major lähettää Japanin hallitukselle kirjeen, jossa uhataan räjäyttää Mihara-vuori ja vapauttaa Godzilla, jos ydinenergiaa syövää bakteeria ei luovuteta heille. Japanin hallitus taipuu, ja juuri valmistunutta bakteeria lähdetään toimittamaan Bio-Majorin agentille. Paikalle ilmestyy kuitenkin myös saradialainen palkkamurhaaja, joka tappaa agentin ja varastaa bakteerin. Mihara-vuori räjähtää, ja Godzilla nousee vuoren uumenista.


title: Godzilla kohtaa Biollanten

text: Godzilla talsii järvelle jolla Biollante seisoo. Hirviöt taistelevat ja lopulta Godzilla tuhoaa Biollanten, joka leimahtaa liekkeihin. Godzilla suuntaa Tokioon, joka evakuoidaan. Samaan aikaan saradialaisen palkkamurhaajan liikkeistä on päätelty, että hän on toimittanut bakteerin Japanissa toimivan saradialaisyrityksen tiloihin. Evakuoinnin sekasorron turvin bakteeri varastetaan takaisin saradialaisilta, ja se valjastetaan välittömästi Godzillan-torjuntatöihin: Godzillaa ammutaan bakteeria kantavilla ammuksilla.


title: Godzilla kohtaa Biollanten

text: Bakteeri ei kuitenkaan tunnu tehoavan Godzillaan, minkä päätellään johtuvan sen alhaisesta ruuminlämmöstä. Godzillan ruuminlämpöä aletaan nostaa keinotekoisia ukkosia luovalla kokeellisella järjestelmällä. Paikalle ilmestyy Biollante, joka on selviytynyt hengissä siemeniä muistuttavassa muodossa. Godzilla ja Biollante taistelevat, ja lopulta bakteerin ja taistelun uuvuttama Godzilla kaatuu mereen. Biollante nousee jälleen siemenmuodossaan taivaaseen.


title: Godzilla kohtaa Biollanten

text: Okochi-säätiön johtaja riemuitsee Godzillan voitosta, sillä nyt Godzillan soluja riittää loputtomiin. Tohtori Shiragami kuitenkin sanoo, ettei aio valmistaa enää mitään, sillä hän pitää nyt Biollanten kaltaisia olentoja luovaa ihmistä hirviönä. Pian tämän jälkeen saradialainen palkkamurhaaja ampuu Shiragamin. Agentti yrittää paeta, mutta lyhyen taistelun jälkeen hän käristyy Godzillan lämmittämiseen käytetyssä ukkosjärjestelmässä.


title: Godzilla kohtaa Biollanten

text: Meressä jäähtynyt Godzilla nousee jaloilleen, mutta ei tule enää maihin vaan suuntaa merelle.


title: Single Ladies (Put a Ring on It)

text: "Single Ladies (Put a Ring on It)" on Beyoncén single hänen albumiltaan "I Am... Sasha Fierce".


title: Single Ladies (Put a Ring on It)

text: Digital Remix EP


title: Single Ladies (Put a Ring on It)

text: US Promo Remixes EP


title: Single Ladies (Put a Ring on It)

text: CD Single


title: Single Ladies (Put a Ring on It)

text: UK CD Single


title: Single Ladies (Put a Ring on It)

text: UK Promo CD Single


title: Christie Brinkley

text: Christie Lee Hudson (nyk. Christie Lee Brinkley, s. 2. helmikuuta 1954 Detroit, Michigan, Yhdysvallat) on yhdysvaltalainen malli.


title: Christie Brinkley

text: Christie Brinkley on ollut naimisissa neljä kertaa. Hänen aviomiehiä ovat olleet Jean-François Allaux (vuosina 1973–1981), Billy Joel (vuosina 1985–1994, yksi lapsi – tytär Alexa Ray Joel (s. 29. joulukuuta 1985), Richard Taubman (vuosina 1994–1995, yksi lapsi – poika Jack Paris Brinkley (s. 2. kesäkuuta 1995) sekä Peter Cook, jonka kanssa hän meni naimisiin syksyllä 1996. Heidän avioliittonsa päättyi eroon syksyllä 2008. Heillä on 2. heinäkuuta vuonna 1998 syntynyt tytär, Sailor Lee Brinkley Cook.


title: Christie Brinkley

text: Hänen veljensä on Greg Brinkley, ja vanhemmat Don ja Marge Brinkley.


title: Erigyios

text: Erigyios Larikhoksen poika oli kreikkalainen sotilas joka oli eräs Aleksanteri Suuren ystävistä. Laomedon oli hänen veljensä.


title: Erigyios

text: Erigyios oli luultavasti kotoisin Lesbokselta, mutta hänen perheensä muutti Amfipolikseen ja heistä tuli Makedonian kansalaisia Filippos II:n aikana. Ilmeisesti Filippos piti perhettä tärkeänä koska Erigyioksen kerrotaan olleen Aleksanterin "hetairoi" tämän ollessa kruununprinssinä. Curtius kuvailee Erigyiosta valkohapsisena jo vuonna 330 eaa., joten hän oli ehkä syntynyt noin 380 eaa. Erigyios oli yksi niistä Aleksanterin ystävistä jotka Filippos karkotti vuonna 336 eaa. niin sanotun Piksodaros-skandaalin takia. Muut karkotetut olivat Laomedon, Harpalos, Nearkhos ja Ptolemaios Filippoksen kuoleman jälkeen Erigyios palasi Makedoniaan ja seurasi Aleksanterin mukana tämän Persian sotaretkellä. Sen jälkeen kun Aleksandros Lynkestes vangittiin Erigyios sai kreikkalaisten liittolaisten ratsuväen johdettavakseen. Erigyios johti ratsuväkeä Issoksen taistelussa ja Gaugamelan taistelussa. Näiden taisteluiden välisenä aikana (kun Aleksanteri oli muun muassa Egyptissä) Erigyios suojasi armeijan selustaa Koile-Syyriassa. Erigyios kuului Aleksanterin lähipiiriin Filotaan salajuonen aikana. Tämän jälkeen Erigyios sai tehtäväkseen kukistaa kapinaan nousseen Satibarzaneen. Jaksartes-joen luona Erigyios mainitaan taas Aleksanterin lähipiirin jäsenenä. Vuoden 328/327 eaa. talvena Erigyios kuoli Sogdianassa, luultavasti sairauteen. Aleksanteri antoi Erigyiokselle asiaankuuluvat hautajaiset.


title: Coloradon laakio

text: Coloradon laakio () on Lounais-Yhdysvalloissa Kalliovuorten vuorijonojen välissä oleva kuiva ylätasanko, jossa on muun muassa Grand Canyon ja useita muita luonnonpuistoja. 337 000 neliökilometrin laajuinen alue ulottuu Utahiin, Coloradoon, Arizonaan ja New Mexicoon ja on osin sama kuin niin kutsuttu Four Cornersin alue.


title: Korisliiga-kauden 2007–2008 kokoonpanot

text: Päävalmentaja:


title: Korisliiga-kauden 2007–2008 kokoonpanot

text: Päävalmentajat:


title: Emil Rautala

text: Emil Konstantin Rautala () oli suomalainen taidemaalari.


title: Emil Rautala

text: Rautalan vanhemmat olivat pakettimestari August Rautala (aik. Rautalin) ja Wilhelmina Ottelin. Hän opiskeli Suomen Taideyhdistyksen piirustuskoulussa Turussa 1898–1900, Helsingin yliopiston piirustussalissa 1904–1905 ja Suomen Taideyhdistyksen piirustuskoulussa 1905–1906. Rautala teki opintomatkat Saksaan 1907–1908, Italiaan 1908 sekä Pariisiin 1912. Hän asui vuodesta 1927 Helsingissä.


title: Emil Rautala

text: Turussa opiskellessaan Rautala kuului "Punainen huone" -nimiseen taiteilijaryhmään joka kokoontui säännöllisesti ravintola Pinellan punaisessa huoneessa. Ryhmän muita jäseniä olivat Ragnar Ungern, Santeri Salokivi, Edwin Lydén ja Ilmari Kaijala.


title: Emil Rautala

text: Rautala maalasi muotokuvia (P. E. Svinhufvud, C. G. E. Mannerheim, K. J. Ståhlberg, maaherra Eero Yrjö Pehkonen, professori Juhani Rinne, kansleri Gustaf Komppa, professori V. A. Koskenniemi, pääministeri T. M. Kivimäki) sekä lisäksi maisemia ja laatukuvia.


title: Emil Rautala

text: Emil Rautala oli naimisissa vuodesta 1911 Olga Augusta Hildenin kanssa. Heidän tyttärensä Margit Rautala-Kaipainen (1911–1978) oli arkkitehti ja taidemaalari.


title: Beverly Hillsin hienostohauva

text: Beverly Hillsin hienostohauva ("Beverly Hills Chihuahua") on Walt Disney Picturesin vuonna 2008 julkaisema komediaelokuva. Pääosan esittäjänä on Piper Perabo beverlyhillsiläisenä Rachelina, joka saa hoidettavakseen tätinsä Vivin Jamie Lee Curtis chihuahuansa Chloen. Rachel matkustaa kavereineen Meksikoon viettämään lomaa, mutta matkalla tulee pieniä mutkia, Chloe kidnapataan ja Papin tehtävänä on löytää Chloe ennen kuin kaikki on liian myöhäistä.


title: William Rosenberg

text: William Rafael Rosenberg () oli suomalainen taidemaalari.


title: William Rosenberg

text: Rosenberg maalasi maisemia, henkilösommitelmia ja muotokuvia. Hän työskenteli myös kuvittajana ja piirtäjänä. Hän kävi kansakoulun ja opiskeli sitten Taideteollisen keskuskoulun iltakursseilla 1902 ja Suomen Taideyhdistyksen piirustuskoulussa 1902–1905. Rosenberg opiskeli vielä Pariisissa 1928. Hän osallistui Suomen Taiteilijain näyttelyihin 1908 alkaen 1940-luvulle asti.


title: William Rosenberg

text: Rosenbergin vanhemmat olivat tilanhoitaja August Vilhelm Rosenberg ja Alexandra Johanna Nylund.


title: Oscar Kleineh

text: Oscar Conrad Kleineh (18. syyskuuta 1846 Helsinki – 16. marraskuuta 1919 Helsinki) oli suomalainen taidemaalari.


title: Oscar Kleineh

text: Kleinehin vanhemmat olivat ravintoloitsija Louis Gabriel Kleineh ja Maria Kristina Forsell. Hän kävi Suomen taideyhdistyksen piirustuskoulun 1863–1864 ja opiskeli sitten Düsseldorfissa, Karlsruhessa ja Pietarissa vuosina 1866–1878 sekä vielä Pariisissa 1881–1885.


title: Oscar Kleineh

text: Kleineh maalasi muun muassa meri- ja rannikkomaisemia Suomenlahden rannikolta ja saaristosta, Ranskasta, Tanskasta, Norjasta sekä Välimeren maista, samoin kuin purjehduskuvia ja kaupunkinäkymiä eri puolilta Eurooppaa, kuten 1870-luvulla Pohjois-Ranskasta. Edellisistä teoksista "Myrskyn jälkeen" voitti vuonna 1874 Taideyhdistyksen dukaattipalkinnon ja on Ateneumin kokoelmissa. Jälkimmäisiä taas edustaa "Katukuva Quimperistä" vuodelta 1871. Hänen maalauksensa Helsingin Eteläsatamasta on puolestaan esillä tasavallan presidentin virka-asunnossa.


title: Oscar Kleineh

text: Kleineh oli naimaton.


title: Trine

text: Trine on suomalaisen Frozenbyte-yrityksen kehittämä fantasiamaailmaan sijoittuva tasohyppelypeli. Projekti julkistettiin 5. joulukuuta 2008. Peli julkaistiin PC:lle 10. heinäkuuta 2009, mutta bugien takia PlayStation Networkiin vasta 23. lokakuuta 2009. Jatko-osa "Trine 2" ilmestyi loppuvuodesta 2011.


title: Trine

text: Heinäkuussa 2014 Frozenbyte julkaisi uudelleentehdyn version pelistä nimellä "Trine: Enchanted Edition". Eroja alkuperäiseen peliin ovat mukautettu Trine 2:n pelimoottori ja tuki verkkomoninpelille.


title: Trine

text: Alkuvuodesta 2015 Frozenbyte ilmoitti tekevänsä toisen jatko-osan pelille; "".


title: Trine

text: "Trine" on toimintapainotteinen tasohyppely- ja älypeli, jossa pelaaja kontrolloi kolmea erilaista hahmoa yrittäen läpäistä kenttiä. Tärkeässä osassa peliä on fysiikka, jonka avulla pelaaja kykenee selvittämään ongelmia, tekemään taikoja ja taistelemaan epäkuolleita vihollisia vastaan.


title: Trine

text: Pelissä on 16 kenttää, joissa on 4–5 herätyspistettä. Pelaajan hahmoja voi kuolla matkan varrella, mutta pelaaja voi yhä jatkaa pelaamista jäljellä olevilla hahmoilla, ja elvyttää kuolleet hahmonsa herätyspisteessä. Pelin vaikeustasoa on mahdollista vaihtaa minkä myötä vihollismäärät kasvavat.


title: Trine

text: Pelissä on kolme päähenkilöä: "Pontius", vahva ja fyysistä toimintaa painottava soturi; "Amadeus", tehtävistä selviämisessä auttavia objekteja taikomaan kykenevä velho; sekä "Zoya", tarkka ja ketterä hiippailija varas.


title: Trine

text: Pelin tarinan mukaan päähenkilöt ovat juuttuneet mystiseen Trineksi kutsuttuun kojeeseen, josta ulkona voi olla vain yksi hahmo kerrallaan, mikä mahdollistaa hahmon vaihtamisen lennossa tilanteen mukaan.


title: Trine

text: Trinen pelimoottorina toimii rankalla kädellä muokattu "Frozenbyten" esikoispelin Shadowgroundsin moottori. Grafikkamoottori on uudelleenkirjoitettu PlayStation 3 -versiota varten. Pelin ohjelmointi on suoritettu kokonaan C++:lla, ja omien työkalujensa ohella tekijätiimi on käyttänyt myös Visual Studiota.


title: Trine

text: Fysiikoiden toteutukseen pelissä käytetään Nvidian PhysX-moottoria, jota tekijätiimi käytti jo ennemmin Shadowgrounds Survivor pelissään.


title: Trine

text: Uuden julkaisun myötä peli on julkaistu myös uusille alustoille, mm. PlayStation 4 ja Wii U.


title: Trine

text: Peli on saanut paljon positiivista palautetta julkaisunsa jälkeen. Muun muassa V2-sivusto, Plazan eDome ja "Pelaaja"-lehti ovat antaneet pelille positiivisia arvioita. eDome-sivusto antoi pelille lisäksi "suosittelemme"-leiman. Peli voitti myös E3 09 Editors' Choice Awardseissa palkinnon kategoriassa "Paras ladattava peli". Trine oli myös E3-messuilla finalisti myös Best Platformer ja Best PC Game -kategorioissa.


title: Trine

text: Loppuvuoteen 2011 mennessä peliä oli myyty 1,1 miljoonaa kappaletta.


title: Ruoska (täsmennyssivu)

text: Ruoska tarkoittaa seuraavia asioita:


title: Harri Hinkka

text: Harri Hinkka (s. 1965) on tamperelainen valokuvaaja, joka tunnetaan erityisesti yhtyeiden ja artistien albumien kansiin ja muuhun promootiomateriaaliin ottamistaan kuvista.


title: Harri Hinkka

text: Hinkka on palkittu kahdesti vuoden muotokuvaajana. Vuonna 1995 Harri Hinkalle myönnettiin Suomen Valokuvaliiton mestariarvo nuorimpana tunnustuksen saajana. Hinkka on tutkinut valokuvissaan valon ja valaisun merkitystä kuvan muodolle.


title: Harri Hinkka

text: Hinkalla on ollut Tampereella kaksi rock-valokuva-aiheista näyttelyä. Vuonna 1998 Tampere-talossa pidetyn "Kasvot"-näyttelyn kuvat ovat nykyisin pysyvästi esillä ravintola Wanhassa Postissa. Seuraavan kymmenvuotiskauden kattanut "Rockvalokuvia (vol.2) 1998-2008" -näyttely oli museokeskus Vapriikissa vuonna 2009. Harri Hinkka on kuvannut muun muassa Eppu Normaalia, Yötä, Popedaa, Dave Lindholmia ja Ismo Alankoa.


title: Väinö Merilä

text: Väinö Verner Merilä (1921 Forssa – 7. elokuuta 1984) oli suomalainen taidegraafikko.


title: Väinö Merilä

text: Merilän laajaan tuotantoon kuuluu metalli- ja puugrafiikkaa, serigrafiaa sekä pienpainatetöitä. Hän aloitti uransa sotien jälkeen akvarellitöillä ja alusta pitäen teki graafista suunnittelua tilaustyönä. 1960-luvulla hän luopui muista töistä ja alkoi vapaaksi taiteilijaksi. 1970–1980-lukujen luomiskaudelta on peräisin muun muassa "Merilinja"-sarja.


title: Väinö Merilä

text: Taidetta on ollut näyttelyissä Suomen taidemuseoiden ja gallerioiden lisäksi pitkin Eurooppaa sekä muun muassa Australiassa. Merilä itse kävi hakemassa oppia ja inspiraatiota muun muassa Puolassa ja Espanjassa. Hän toimi pitkään Ars-Hämeen puheenjohtajana ja Kuhankosken killassa.


title: Väinö Merilä

text: Merilä sai valtion taiteilijaeläkkeen vuonna 1982. Hän kuoli vaikeaan sairauteen elokuussa 1984.


title: Jack Brickhouse

text: John Beasley ”Jack” Brickhouse (24. tammikuuta 1916 Peoria, Illinois – 6. elokuuta 1998) oli yhdysvaltalainen urheiluselostaja ja radiotoimittaja.


title: Jack Brickhouse

text: Brickhouse aloitti uransa radiossa vuonna 1934 WMBD-asemalla Peoriassa. Vuonna 1940 hän siirtyi Chicagoon WGN-asemalle, jolla ollessaan hän toimi Chicago Cubsin ja Chicago White Soxin ottelujen selostajana. Lisäksi hän selosti Chicago Bearsin ottelut 24 vuoden ajan. Baseballin ja amerikkalaisen jalkapallon ohessa hän selosti painia, koripalloa, nyrkkeilyä ja golfia.


title: Jack Brickhouse

text: Vaikka Brickhouse tunnetaan ensisijaisesti urheiluselostajana, hän on juontanut myös musiikkiohjelmia ja selostanut poliittisia tapahtumia, kuten Yhdysvaltain presidentin virkaanastujaisia. 1960-luvulla hän isännöi WGN:llä "Jack Brickhouse Reports" -ohjelmaa, jossa hän haastatteli kirjailijoita, urheilijoita, poliitikkoja ja viihdyttäjiä.


title: Jack Brickhouse

text: Brickhouse nimettiin Radio Hall of Fameen vuonna 1998.


title: Daniel Parejo

text: Daniel ”Dani” Parejo Muñoz (s. 16. huhtikuuta 1989 Coslada) on espanjalainen jalkapalloilija, joka edustaa Espanjan pääsarjassa Primera Divisiónissa pelaavaa Valenciaa. Parejon pelipaikka on keskikentän keskellä.


title: Daniel Parejo

text: Parejo aloitti jalkapalloilun kotikaupungissaan Cosladassa UD Espinillan ja CD Cosladan joukkueissa. Cadete-ikäisenä (alle 15-vuotiaat) hän siirtyi pääkaupungin suurseuraan Real Madridiin. Kauden 2006–2007 loppupuoliskolla hän nousi seuran reservijoukkueeseen Castillaan, joka pelasi tuolloin vielä Espanjan toiseksi korkeimmalla sarjatasolla Segunda Divisiónissa. Seuraavaksi kaudeksi joukkue putosi Segunda División B:hen, jossa Parejo kuului joukkueen kantaviin voimiin.


title: Daniel Parejo

text: Otettuaan osaa Real Madridin edustusjoukkueen harjoituskaudelle ja tehtyään voittomaalin Emirates Cup -harjoitusturnauksen ottelussa HSV:tä vastaan Parejo siirtyi vuoden mittaiselle lainalle englantilaisseura Queens Park Rangersiin 4. elokuuta 2008. Ensiesiintymisensä QPR:ssä hän teki viisi päivää myöhemmin tultuaan vaihdosta kentälle kotiottelussa Barnsleya vastaan. Hän pelasi syyskaudella kaikkiaan 18 mestaruussarjan ja liigacupin ottelussa kunnes loukkaantumisista kärsinyt Real Madrid kutsui hänet takaisin. Tammikuusta 2009 alkaen Parejo kuului seuran edustusjoukkueen kokoonpanoon. Ensiesiintymisensä Espanjan pääsarjassa Primera Divisiónissa hän teki 15. helmikuuta 2009 ottelussa Sportingia vastaan.


title: Daniel Parejo

text: Kevätkaudella 2009 Parejo esiintyi Real Madridin paidassa vain viidessä ottelussa. Kesällä 2009 hänet myytiin kolmella miljoonalla eurolla Getafeen. Sopimukseen kirjattiin pykälä, jonka mukaan Real Madridilla on pelaajaan takaisinosto-oikeus ensimmäisen kahden sopimusvuoden aikana.


title: Daniel Parejo

text: Parejo on edustanut Espanjaa nuorten maajoukkueissa. Vuoden 2007 alle 19-vuotiaiden EM-kilpailuissa hän teki Espanjalle mestaruuden ratkaisseen maalin loppuottelussa Kreikkaa vastaan. Sittemmin hän on pelannut alle 21-vuotiaiden joukkueessa.


title: Tákis Fotópoulos

text: Tákis Fotópoulos (, s. 14. lokakuuta 1940 Chíos) on kreikkalainen yhteiskuntafilosofi ja taloustieteilijä, joka on perustanut inklusiivisen demokratian liikkeen. Fotópoulos tunnetaan pyrkimyksestä luoda synteesiä klassisen demokratia-ajattelun, libertaarisen sosialismin ja uusiin yhteiskunnallisiin liikkeisiin sisältyvien radikaalien virtauksen välillä. Hän toimi aiemmin tutkijana ja on kirjoittanut monia kirjoja sekä yli 600 artikkelia, jotka on julkaistu eri kielillä. Hän on "The International Journal of Inclusive Democracy" –julkaisun toimittaja. Kirjassaan "Towards An Inclusive Democracy" hän esittää inklusiivisen demokratia projektin perusteet. Fotópoulos asuu Lontoossa.


title: Tákis Fotópoulos

text: Fotópoulos syntyi Chíoksen saarella. Perhe muutti pian hänen syntymänsä jälkeen Ateenaan. Suoritettuaan Ateenan yliopistossa loppututkinnot taloustieteessä, yhteiskuntatieteessä ja oikeustieteessä, Fotópoulos muutti vuonna 1966 Lontooseen jatkaakseen opintojaan Ateenan yliopistosta saamansa apurahan turvin London School of Economy:ssa. Ateenassa hän oli opiskelijasyndikalisti ja –aktivisti ja jatkoi poliittista aktivismiaan Lontoossa ottaen osaa vuoden 1968 opiskelijaliikkeeseen. Hän osallistui myös Kreikan vallankumoukselliseen vasemmistoon kuuluvien organisaatioiden toimintaan kamppailussa vuosina 1967–1974 hallinnutta Kreikan sotilasjunttaa vastaan.


title: Tákis Fotópoulos

text: Fotópoulos toimi taloustieteen luennoitsijana Polytechnic of North London –yliopistossa yli kahdenkymmen vuoden ajan, kunnes hän siirtyi toimittamaan "Society & Nature" –lehteä ja myöhemmin internetissä ilmestyvää "International Journal of Inclusive Democracy" -julkaisua. Hän on myös laajasti luetun kreikkalaisen "Eleftherotypia" –lehden kolumnisti.


title: Tákis Fotópoulos

text: Fotópoulos loi inklusiivisen demokratian projektin vuonna 1997 (muotoilu on löydettävissä teoksesta "Towards An Inclusive Democracy"). "Society & Nature" –lehden ensimmäisessä pääkirjoituksessa todetaan:


title: Tákis Fotópoulos

text: ”Päämääränämme on aloittaa suuresti kaivattu keskustelu uuden vapautukseen tähtäävän yhteiskunnallisen projektin kehittämisestä vasemmiston luovuttua nykyisessä historiallisessa tilanteessa perinteisestä roolistaan.”


title: Tákis Fotópoulos

text: Samassa pääkirjoituksessa tarkennetaan, että tämä uusi projekti on synteesi demokraattisen, libertaarisen, sosialistisen ja vihreän ajattelun välillä. Näistä lähtökohdista alkanut dialogi on jatkunut lehden sivuilla ja siihen ovat ottaneet osaa libertaarisosialistit (esim. Kornílios Kastoriádis) yhteiskuntaekologit (esim. Murray Bookchin), vihreän liikkeen aktivistit ja tutkijat (esim. Steven Best).


title: Tákis Fotópoulos

text: Fotópouloksen lähtökohtana on ajatus nykyisestä moniulotteisesta kriisistä (joka on samalla sekä taloudellinen, ekologinen, yhteiskunnallinen, kulttuurinen että poliittinen), jonka syynä on vallan keskittyminen eliittien käsiin markkinatalouden, edustuksellisen demokratian ja vastaavien hierarkkisten rakenteiden seurauksena. Tasa-arvoiseen vallanjakoon perustuva inklusiivinen demokratia ei ole Fotópoulokselle pelkkä utopia (sanan negatiivisessa merkityksessä) tai ”visio”, vaan mahdollisesti ainoa keino ratkaista nykyinen kriisi, sillä sen syntymiseen viittaavat kehityssuuntaukset ovat nähtävillä ympäri maailmaa. Fotópoulos kannattaa markkinoiden lakkauttamista, joka on taloudelliseen demokratiaan viittaava osa laajempaa inklusiivisen demokratian ohjelmaa. Hänen esittämässään demokraattisen talouden mallissa ei ole valtioita, markkinoita tai rahataloutta. Samalla hän pitää kuitenkin taloudellista demokratiaa aivan yhtä tärkeänä osana inklusiivista demokratiaa kuin esim. poliittista eli suoraa demokratiaa, ekologista demokratiaa ja yhteiskunnallista demokratiaa.


title: Gavin Hammon

text: Gavin Hammon on yhdysvaltalainen ääninäyttelijä. Hän tunnetaan kenties parhaiten roolistaan Jack Woltzina videopeleissä The Godfather ja .


title: Gavin Hammon

text: Hammon päätti tulla jo hyvin nuorena ääninäyttelijäksi oltuaan kiinnostunut kommunikaatiosta eri vastaanottimien kautta. Valmistuttuaan Denvillen Monte Vista High Schoolista vuonna 1992, hän pääsi opiskelemaan ääninäyttelemistä Sausalitoon VoiceTraxille. Hammon oli tuolloin Samantha Parisin ja Pat Fraleyn opeissa. Samalla hän kävi Sandy Schnarin ja Ned Lottin kursseilla. Vuonna 1996 Hammon lähti opiskelemaan Berkeleyn yliopistoon Kaliforniaan kielitiedettä. Valmistuttuaan yliopistosta vuonna 2000 hän muutti San Franciscon Bay Arealle, jossa Hammon on tehnyt äänityötään mainoksissa ja videopeleissä vuodesta 2004.


title: Päivän peili

text: Päivän peili on Yleisradion radiouutisten illan päälähetyksen entinen nimi. Maaliskuusta 2012 alkaen lähetys on tunnettu yksinkertaisesti nimellä "Yle Uutiset". Lähetys kuullaan suorana arkisin ja viikonloppuisin klo 17.00–17.10 Radio Suomessa ja Yle Radio 1:ssä.


title: Päivän peili

text: Lähetyksen kesto on ollut vuoden 2018 alusta 10 minuuttia, sekä arkisin että viikonloppuisin. Yllättävissä, isoissa uutistilanteissa klo 17:n lähetys voi olla pidempi kuin 10 minuuttia. Vuosina 2008–2016 lähetyksen kesto oli arkisin 20 minuuttia ja vuonna 2017 15 minuuttia. Aiemmin 2000-luvulla kesto vaihteli 15 minuutin ja puolen tunnin välillä. Viikonloppulähetysten pituus vaihteli 10 ja 15 minuutin välillä.


title: Päivän peili

text: Ohjelma päättää Ylen radiokanavilla illan suorat uutislähetykset, jotka kestävät yli viisi minuuttia. Klo 17 jälkeiset uutislähetykset ovat pääasiassa sähkelähetyksiä, joiden kesto on noin kaksi minuuttia. Lisäksi Radio Suomessa kuullaan klo 21.15–21.45 "Päivä tunnissa" -uutiskertaus. Ohjelma sisältää uusintana aineistoa, jota on esitetty tavallisissa uutislähetyksissä.


title: Tihon (patriarkka)

text: Patriarkka Tihon ("ven." Патриарх Тихон, oik. Vasili Ivanovitš Bellavin, "ven." Василий Иванович Беллавин, 31. tammikuuta 1865, pogost Klin, Toropetsin kihlakunta, Pihkovan kuvernementti – 7. huhtikuuta 1925, Moskova) oli venäläinen ortodoksikirkon munkkipiispa, joka toimi Venäjän ortodoksisen kirkon johdossa Moskovan ja koko Venäjän patriarkkana neuvostovallan alkuvuosina 1917–1925.


title: Tihon (patriarkka)

text: Bellavin opiskeli Pihkovan teologisessa seminaarissa 1878-1883 ja sitten Pietarin teologisessa akatemiassa, josta valmistui maallikkona 1888. Hän palasi opettamaan Pihkovan seminaariin, ja vuonna 1891, 26-vuotiaana, hänet vihittiin munkiksi, jolloin hän otti nimen Tihon. Hänet vihittiin Lublinin piispaksi Puolassa 1897. Pian tämän jälkeen vuonna 1898 hän siirtyi Aleuttien ja Alaskan piispaksi ja toimi näin venäläisen ortodoksikirkon päämiehenä koko Pohjois-Amerikassa. Hän muuttikin hiippakunnan nimen Aleuttien ja Pohjois-Amerikan hiippakunnaksi vuonna 1900. Tihonin aikana rakennettiin ja vihittiin useita uusia kirkkoja Yhdysvaltain itäosissa, mm. New Yorkissa. Tihon sai Yhdysvaltain kansalaisuuden.


title: Tihon (patriarkka)

text: Vuonna 1907 Tihon palasi Venäjälle Jaroslavlin arkkipiispaksi, ja siirtyi Vilnan arkkipiispaksi 1913. Kesäkuussa 1917 hänet valittiin Moskovan arkkipiispaksi.


title: Tihon (patriarkka)

text: Maaliskuun vallankumouksen jälkeen ortodoksinen kirkko kokoontui kirkolliskokouksen 15. elokuuta 1917. Maallikkoja oli 314 ja papistoa 250 henkeä. Kokous päätti lakkauttaa Pietari Suuren perustaman "Pyhimmän Synodin" ja valita patriarkan, ja piispankokous vahvisti päätöksen. Patriarkan toimintaa tuki uusittu Pyhä Synodi ja kirkkoneuvosto. Patriarkaksi valittiin arvalla kolmen ehdokkaan joukosta Tihon.


title: Tihon (patriarkka)

text: Patriarkka Tihon julkaisi 19. tammikuuta 1918 kiertokirjeen, jossa hän tuomitsi uskonnonvastaiset toimet ja vainot. Hän varoitti yhteistyöstä "”uskonnon vihollisten”" kanssa. Sisällissodan päätyttyä vuonna 1920 patriarkka Tihon totesi, että ainakin 322 piispaa ja pappia oli teloitettu vuoden 1917 jälkeen. Vuonna 1922 uskovaisten teloitusmäärä nousi 8 100 henkeen, joista 28 oli piispoja ja 1 215 pappeja.


title: Tihon (patriarkka)

text: Patriarkka Timon joutui kotiarestiin Donskoin luostariin vuosiksi 1922–1923. Vangitsemisen syyksi ilmoitettiin, että hän kieltäytyi luovuttamasta kirkkojen pyhiä esineitä, jotta niistä saadulla rahalla olisi avustettu nälkää näkeviä.


title: Tihon (patriarkka)

text: Valtaan päässyt niin sanottu Elävä kirkko järjesti kesällä 1923 oman paikalliskonsiilin, jonka päätöksiin kuului muun muassa lähestyä enemmän neuvostovaltaa. Patriarkka Tihon tuomittiin menettämään munkkiutensa ja pappeutensa, sekä patriarkan asemansa. Luostarilaitos päätettiin lakkauttaa, sekä sallia piispojen avioliitto ja leskeksi jääneiden toinen avioliitto. Kirkon johtoon perustettiin 18-henkinen "Ylin kirkkoneuvosto". 4. toukokuuta 1923 lähetystö saapui kertomaan asiat Tiihonille Donskoin luostariin, mutta patriarkka kieltäytyi hyväksymästä päätöksiä. Sen sijaan hän alkoi korjata asennettaan samansuuntaiseksi kuin Elävän kirkon ja antoi lausunnon korkeimmalle oikeudelle. Tässä hän totesi aiemman mielipiteensä olleen neuvostovastainen, ilmoitti katuvansa ja korjanneensa asenteensa. Kirjoitus julkaistiin Izvestija–lehdessä 27. kesäkuuta 1923. Tihon oli vapautettu kaksi päivää aikaisemmin.


title: Tihon (patriarkka)

text: Heti vapauduttuaan vuonna 1923 patriarkka Tihon lähetti papistolle ja maallikoille paimenkirjeen, jossa hän kertoi mielenmuutoksestaan valtiovallan suhteen ja ottavansa jälleen vallan, jonka oli siirtänyt väliaikaisesti metropoliitta Agafangelille. Samalla hän myös kumosi Elävän kirkon kirkolliskokouksen päätökset pätemättömiksi ja syytti näitä laillisen esivallan vastustamisesta. Elävä kirkko vastasi elokuussa 1923 syyttämällä Tiihonia mustasotnialaiseksi taantumukselliseksi.


title: Tihon (patriarkka)

text: Eri vaiheiden jälkeen tuloksena oli kolme Venäjän ortodoksista kirkkoa. Tihon ja Jevdokim aloittivat valta- ja valtiosuhdekiistan ratkaisemisen, mutta neuvottelut kariutuivat. Silti vielä elokuussa 1924 Tihon uskoi sovinnon mahdollisuuteen.


title: Tihon (patriarkka)

text: Lev Trotski käytti hajaannusta hyväkseen: tilanne oli kommunistien klassisen "hajota ja hallitse" -taktiikan mukainen, ja täten antoi hänelle parhaat mahdolliset aseet käteen hänen pyrkiessään lopulliseen kirkon ja uskonnon tuhoamiseen.. Lopputuloksena oli skisma: kaikkiaan 143 piispasta 37 tuki Elävää kirkkoa, 36 vastusti ja loput 70 jäivät odottavalle kannalle. Viranomaiset tukivat aluksi Elävää kirkkoa varsin avoimesti mutta jo vuonna 1924 he olivat kiinnostuneempia skisman lopettamisesta, koska Elävä kirkko ei onnistunut houkuttelemaan riittävästi ortodokseja puolelleen.


title: Tihon (patriarkka)

text: Patriarkka Tihonin kuoltua huhtikuussa 1925 seurasi pitkä hajaannuksen aika, joka päättyi kun Nižni Novgorodin metropoliitta Sergij määrättiin Locum tenens –patriarkaksi vuonna 1927.


title: Johan Knaapi

text: Johan Leonard Knaapi () oli suomalainen jääkärimajuri. Hänen vanhempansa olivat kauppias Johan Erik Knaapi ja Kustaava Yli-Knaapi. Hänet vihittiin avioliittoon vuonna 1917 Annikki Liimataisen kanssa, joka kuoli vuonna 1926.